Avis juridique important

|

32002L0035

Οδηγία 2002/35/ΕΚ της Επιτροπής, της 25ης Απριλίου 2002, για την τροποποίηση της οδηγίας 97/70/ΕΚ του Συμβουλίου για τη θέσπιση εναρμονισμένου καθεστώτος για τα αλιευτικά σκάφη μήκους 24 μέτρων και άνω (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 112 της 27/04/2002 σ. 0021 - 0033

Οδηγία 2002/35/ΕΚ της Επιτροπήςτης 25ης Απριλίου 2002για την τροποποίηση της οδηγίας 97/70/ΕΚ του Συμβουλίου για τη θέσπιση εναρμονισμένου καθεστώτος για τα αλιευτικά σκάφη μήκους 24 μέτρων και άνω(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 97/70/ΕΚ του Συμβουλίου, της 11ης Δεκεμβρίου 1997, για τη θέσπιση εναρμονισμένου καθεστώτος για τα αλιευτικά σκάφη μήκους 24 μέτρων και άνω(1), όπως τροποποιήθηκε από την οδηγία 1999/19/ΕΚ της Επιτροπής(2), και ιδίως το άρθρο 8,Εκτιμώντας τα ακόλουθα:(1) Στις 2 Απριλίου 1993, εγκρίθηκε το πρωτόκολλο Torremolinos σχετικά με τη διεθνή σύμβαση Torremolinos για την ασφάλεια των αλιευτικών σκαφών, 1977, ("εφεξής πρωτόκολλο Torremolinos").(2) Η οδηγία 97/70/ΕΚ, εφαρμόζοντας το πρωτόκολλο Torremolinos, καθιερώνει ένα εναρμονισμένο καθεστώς για ορισμένα αλιευτικά σκάφη.(3) Προκειμένου να διασφαλιστεί η συνέπεια στην εφαρμογή των διατάξεων του παραρτήματος του πρωτοκόλλου Torremolinos για την εφαρμογή του άρθρου 3 παράγραφος 1 της οδηγίας 97/70/ΕΚ, κρίνεται απαραίτητο να εναρμονιστούν οι ερμηνείες ορισμένων από τις εν λόγω διατάξεις που εναπόκεινται στην κρίση των αρμοδίων αρχών των κρατών μελών. Οι εναρμονισμένες ερμηνείες πρέπει να εφαρμόζονται μόνο στα σκάφη που θα ναυπηγηθούν από την 1η Ιανουαρίου 2003 και μετά, καθώς συνεπάγονται σημαντικές αλλαγές στην κατασκευή αλιευτικών σκαφών.(4) Συνεπώς, η οδηγία 97/70/ΕΚ πρέπει να τροποποιηθεί ανάλογα.(5) Τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής που συγκροτήθηκε βάσει του άρθρου 12 της οδηγίας 93/75/ΕΟΚ του Συμβουλίου(3), όπως τροποποιήθηκε τελευταία από την οδηγία 98/74/ΕΚ της Επιτροπής(4),ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το παράρτημα Ι της οδηγίας 97/70/ΕΚ αντικαθίσταται από το παράρτημα της παρούσας οδηγίας.Άρθρο 21. Τα κράτη μέλη θεσπίζουν και δημοσιεύουν πριν από την 1η Ιανουαρίου 2003 τις απαιτούμενες διατάξεις για συμμόρφωση προς την παρούσα οδηγία. Πληροφορούν αμέσως την Επιτροπή σχετικά. Εφαρμόζουν τις εν λόγω διατάξεις από την 1η Ιανουαρίου 2003.Οι διατάξεις αυτές, όταν θεσπίζονται από κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος της αναφοράς καθορίζεται από τα κράτη μέλη.2. Τα κράτη μέλη γνωστοποιούν στην Επιτροπή τις εθνικές διατάξεις που θεσπίζουν στον τομέα που διέπεται από την παρούσα οδηγία.Άρθρο 3Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 4Η παρούσα οδηγία απευθύνεται στα κράτη μέλη.Βρυξέλλες, 25 Απριλίου 2002.Για την ΕπιτροπήLoyola De PalacioΑντιπρόεδρος(1) ΕΕ L 34 της 9.2.1998, σ. 1.(2) ΕΕ L 83 της 27.3.1999, σ. 48.(3) ΕΕ L 247 της 5.10.1993, σ. 19.(4) ΕΕ L 276 της 13.10.1998, σ. 7.ΠΑΡΑΡΤΗΜΑ"ΠΑΡΑΡΤΗΜΑ IΤροποποίηση διατάξεων του παραρτήματος του πρωτοκόλλου Torremolinos για την εφαρμογή του άρθρου 3 παράγραφος 1 της οδηγίας 97/70/ΕΚΓια το σκοπό του παρόντος παραρτήματος:1. "Νέο αλιευτικό σκάφος που ναυπηγείται την 1η Ιανουαρίου 2003 ή μετά" νοείται νέο αλιευτικό σκάφος για το οποίο:α) η σύμβαση ναυπήγησης ή μείζονος μετασκευής συνάπτεται την 1η Ιανουαρίου ή μετά, ήβ) η σύμβαση ναυπήγησης ή μείζονος κατασκευής έχει μεν συναφθεί πριν από την 1η Ιανουαρίου 2003, αλλά το οποίο παραδίδεται τουλάχιστον τρία έτη μετά την ημερομηνία αυτή, ήγ) εάν δεν υπάρχει σύμβαση ναυπήγησης, την 1η Ιανουαρίου 2003 ή μετά:- έχει τεθεί η τρόπιδα, ή- αρχίζουν εργασίες ναυπήγησης που θα οδηγήσουν εμφανώς στη ναυπήγηση του συγκεκριμένου πλοίου, ή- έχει αρχίσει η συναρμολόγηση, με χρήση τουλάχιστον 50 τόνων του προβλεπόμενου συνολικού υλικού ναυπήγησης ή του 1 % της μάζας του υλικού αυτού, όποιας τιμής είναι μικρότερης.ΜΕΡΟΣ AΤροποποιήσεις εφαρμοστέες σε όλα τα σκάφη στα οποία εφαρμόζεται η οδηγία, εκτός των νέων αλιευτικών σκαφών που ναυπηγούνται την 1η Ιανουαρίου 2003 ή μετάΚΕΦΑΛΑΙΟ I: ΓΕΝΙΚΕΣ ΔΙΑΤΑΞΕΙΣΚανονισμός 2: ΟρισμοίΗ παράγραφος 1 περί "νέου σκάφους" αντικαθίσταται από τον ορισμό του "νέου αλιευτικού σκάφους" που περιέχεται στο άρθρο 2 της παρούσας οδηγίας.ΚΕΦΑΛΑΙΟ V: ΠΥΡΟΠΡΟΣΤΑΣΙΑ, ΠΥΡΑΝΙΧΝΕΥΣΗ, ΠΥΡΟΣΒΕΣΗ ΚΑΙ ΚΑΤΑΠΟΛΕΜΗΣΗ ΤΗΣ ΠΥΡΚΑΓΙΑΣΚανονισμός 2: ΟρισμοίΤο τέλος της παραγράφου 2 περί "τυποποιημένης δοκιμής πυρός" τροποποιείται, όσον αφορά την τυποποιημένη καμπύλη θερμοκρασίας, ως εξής: "... Η τυποποιημένη καμπύλη χρόνου-θερμοκρασίας καθορίζεται με ομαλή καμπύλη συνδέουσα τα ακόλουθα σημεία θερμοκρασίας στο εσωτερικό του κλιβάνου:>ΘΕΣΗ ΠΙΝΑΚΑ>"ΚΕΦΑΛΑΙΟ VII: ΣΩΣΤΙΚΑ ΜΕΣΑ ΚΑΙ ΔΙΑΤΑΞΕΙΣΚανονισμός 1: ΕφαρμογήΗ παράγραφος 2 αναδιατυπώνεται ως εξής: "Οι κανονισμοί 13 και 14 εφαρμόζονται επίσης στα υπάρχοντα σκάφη μήκους 45 μέτρων και άνω, υπό την προϋπόθεση ότι η αρμόδια αρχή δύναται να αναβάλει την εφαρμογή των προδιαγραφών που προβλέπουν οι κανονισμοί αυτοί μέχρι την 1η Φεβρουαρίου 1999."Κανονισμός 13: Τηλεπικοινωνιακός εξοπλισμός σωστικών μέσωνΗ παράγραφος 2 αναδιατυπώνεται ως εξής: "Η αρμόδια αρχή δύναται, μέχρι την 1η Φεβρουαρίου 1999, να κάνει δεκτές τις επί υπαρχόντων σκαφών συσκευές αμφίδρομης ραδιοτηλεφωνίας VHF που δεν πληρούν τα πρότυπα λειτουργίας που έχει καθορίσει ο οργανισμός, εφόσον κρίνει ότι είναι συμβατές με τις εγκεκριμένες συσκευές αμφίδρομης ραδιοτηλεφωνίας VHF".ΚΕΦΑΛΑΙΟ IX: ΤΗΛΕΠΙΚΟΙΝΩΝΙΕΣΚανονισμός 1: ΕφαρμογήΗ παράγραφος 1 δεύτερη φράση αναδιατυπώνεται ως εξής: "Εντούτοις, για τα υπάρχοντα σκάφη, η αρμόδια αρχή δύναται να αναβάλει την εφαρμογή των απαιτήσεων μέχρι την 1η Φεβρουαρίου 1999."Κανονισμός 3: ΕξαιρέσειςΗ παράγραφος 2 στοιχείο γ) αναδιατυπώνεται ως εξής: "εάν το σκάφος πρόκειται να τεθεί οριστικά εκτός υπηρεσίας πριν από την 1η Φεβρουαρίου 2001."ΜΕΡΟΣ BΤροποποιήσεις εφαρμοστέες σε νέα αλιευτικά σκάφη που ναυπηγούνται την 1η Ιανουαρίου 2003 ή μετάΤο υπάρχον κείμενο των ακόλουθων κανονισμών αναδιατυπώνεται ως εξής:ΚΕΦΑΛΑΙΟ I: ΓΕΝΙΚΕΣ ΔΙΑΤΑΞΕΙΣΚανονισμός 2: ΟρισμοίΥποπαράγραφος 22 στοιχείο α) σημείο ii)Το διάφραγμα πρέπει να είναι τοποθετημένο σε απόσταση από την κατακόρυφη της πλώρης: όχι μικρότερη από 0,05L και όχι μεγαλύτερη από 0,05L πλέον 1,35 μέτρα για σκάφη μήκους μικρότερου των 45 μέτρων.Κανονισμός 6: ΕπιθεωρήσειςΥποπαράγραφος 1 στοιχείο γ)Επιπλέον της περιοδικής επιθεώρησης η οποία απαιτείται στο στοιχείο β) σημείο i), πρέπει να διενεργούνται ενδιάμεσες επιθεωρήσεις που θα αφορούν το σκελετό και τη μηχανή του σκάφους, ανά διαστήματα δύο ετών συν/πλην τρεις μήνες για σκάφη ναυπηγημένα από υλικά εκτός του ξύλου και ανά διαστήματα που καθορίζονται από την αρμόδια αρχή για σκάφη ναυπηγημένα από ξύλο. Οι επιθεωρήσεις θα είναι επίσης τέτοιου είδους ώστε να εξασφαλίζουν ότι δεν έχουν γίνει μετασκευές, οι οποίες θα μπορούσαν να θέσουν σε κίνδυνο την ασφάλεια του σκάφους ή του πληρώματος.ΚΕΦΑΛΑΙΟ II: ΚΑΤΑΣΚΕΥΗ, ΥΔΑΤΟΣΤΕΓΑΝΟΤΗΤΑ ΚΑΙ ΕΞΟΠΛΙΣΜΟΣΚανονισμός 1: ΚατασκευήΠαράγραφος 1Η αντοχή και η κατασκευή του κύτους, των υπερκατασκευών, των υπερστεγασμάτων, των περιβλημάτων των μηχανημάτων, των κλιμάκων και κάθε άλλης κατασκευής και εξοπλισμού του σκάφους πρέπει να είναι επαρκείς για να αντέξουν σε όλες τις αναμενόμενες συνθήκες της προβλεπόμενης υπηρεσίας και σύμφωνες με τους κανόνες αναγνωρισμένου οργανισμού.Κανονισμός 2: Υδατοστεγείς θύρεςΠαράγραφος 1Ο αριθμός των ανοιγμάτων σε υδατοστεγή διαφράγματα, όπως απαιτείται από τον κανονισμό 1 παράγραφος 3, πρέπει να περιορίζεται στο ελάχιστο συμβατό με τις γενικές διατάξεις και τις λειτουργικές ανάγκες του σκάφους. Στα ανοίγματα πρέπει να προσαρμόζονται υδατοστεγείς συσκευές κλεισίματος συμμορφούμενες με τους κανόνες αναγνωρισμένου οργανισμού. Οι υδατοστεγείς θύρες πρέπει να είναι αντίστοιχης αντοχής με την παρακείμενη μη διάτρητη κατασκευή.Κανονισμός 2: Υδατοστεγείς θύρεςΥποπαράγραφος 3 στοιχείο α)Σε σκάφη μήκους ίσου ή μεγαλύτερου των 45 μέτρων, οι υδατοστεγείς θύρες πρέπει να είναι ολισθαίνουσες σε:χώρους όπου προορίζονται να ανοίγουν στη θάλασσα και αν είναι τοποθετημένες με τα κατώφλιά τους κάτωθεν της ανώτατης λειτουργικής ισάλου, εκτός εάν η αρμόδια αρχή θεωρεί ότι αυτό δεν είναι πρακτικά εφικτό ή απαραίτητο, λαμβάνοντας υπόψη τον τύπο και τη λειτουργία του σκάφους.Εξαιρέσεις από τον κανονισμό αυτό τις οποίες επιτρέπει το κράτος μέλος πρέπει να υπόκεινται στη διαδικασία του άρθρου 4 της παρούσας οδηγίας.Κανονισμός 5: Στόμια κύτουςΠαράγραφος 3Πρέπει να προβλέπονται διατάξεις για την καιροστεγή ασφάλιση των ξύλινων καλυμμάτων των στομίων κύτους σύμφωνα με τα πρότυπα όπως παρουσιάζονται στους κανονισμούς 14 και 15 του παραρτήματος Ι της διεθνούς συμβάσεως του 1966 περί γραμμών φορτώσεως(1).Κανονισμός 9: ΑνεμιστήρεςΠαράγραφος 1Σε σκάφη μήκους ίσου ή μεγαλύτερου των 45 μέτρων, το ύψος του τμήματος των παραπέτων ανεμιστήρων που υπερβαίνει το κατάστρωμα, εξαιρουμένων των παραπέτων ανεμιστήρων μηχανοστασίου, πρέπει να είναι τουλάχιστον 900 mm στο κατάστρωμα εργασίας και τουλάχιστον 760 mm στο κατάστρωμα υπερκατασκευής. Σε σκάφη μήκους μικρότερου των 45 μέτρων το ύψος των παραπέτων αυτών πρέπει να είναι 760 και 450 mm, αντίστοιχα. Το ύψος που υπερβαίνει το κατάστρωμα των ανοιγμάτων ανεμιστήρων μηχανοστασίου, που είναι απαραίτητοι για τη συνεχή τροφοδότηση του μηχανοστασίου, και, κατ' απαίτηση, την άμεση τροφοδότηση του θαλάμου της ηλεκτρογεννήτριας, γενικώς πρέπει να συμμορφώνεται με τον κανονισμό ΙΙ/9(3). Ωστόσο, όπου, εξαιτίας του μεγέθους των πλοίων και των διατάξεων, αυτό δεν είναι πρακτικώς εφικτό, μπορούν να γίνουν αποδεκτά μικρότερα ύψη, όμως σε καμία περίπτωση μικρότερα των 900 mm πάνω από το κατάστρωμα εργασίας και το κατάστρωμα υπερκατασκευής, υπό την προϋπόθεση της ύπαρξης καιροστεγών συσκευών κλεισίματος σύμφωνα με τον κανονισμό ΙΙ/9(2) σε συνδυασμό με άλλες αρμόζουσες ρυθμίσεις, προκειμένου να εξασφαλιστεί η κατάλληλη αδιάκοπη παροχή εξαερισμού στους χώρους.Κανονισμός 12: ΠαραφωτίδεςΠαράγραφος 6Η αρμόδια αρχή μπορεί να αποδεχθεί παραφωτίδες και παράθυρα χωρίς επικαλύμματα εντός και εκτός διαφραγμάτων υπερστεγασμάτων τα οποία βρίσκονται στο κατάστρωμα εργασίας ή υπεράνω αυτού, εφόσον κρίνει ότι η ασφάλεια του σκάφους δεν τίθεται σε κίνδυνο, λαμβάνοντας υπόψη τους κανόνες αναγνωρισμένων οργανισμών βάσει των σχετικών προτύπων ISO.Κανονισμός 15: Εξοπλισμός αγκύραςΠρέπει να προβλέπεται εξοπλισμός αγκύρας σχεδιασμένος για ταχεία και ασφαλή λειτουργία, ο οποίος θα αποτελείται από εξοπλισμό αγκυροβολίας, αλυσίδες αγκύρας ή συρματόσχοινα, αγκυροδέτες, και έναν εργάτη αγκύρας ή άλλες διατάξεις για την πόντιση και την ανέλκυση της άγκυρας, καθώς και για τη διατήρηση του σκάφους σε αγκυροβολία σε όλες τις αναμενόμενες συνθήκες υπηρεσίας. Τα σκάφη πρέπει επίσης να είναι εφοδιασμένα με τον κατάλληλο εξοπλισμό πρυμνοδέτησης για ασφαλή πρυμνοδέτηση σε όλες τις συνθήκες λειτουργίας. Ο εξοπλισμός αγκύρας και πρυμνοδέτησης πρέπει να πληροί τους κανόνες αναγνωρισμένου οργανισμού.ΚΕΦΑΛΑΙΟ III: ΕΥΣΤΑΘΕΙΑ ΚΑΙ ΣΥΝΑΦΗΣ ΑΞΙΟΠΛΟΪΑΚανονισμός 1: ΓενικάΤα σκάφη πρέπει να είναι σχεδιασμένα και ναυπηγημένα έτσι ώστε να πληρούνται οι απαιτήσεις αυτού του κεφαλαίου στις συνθήκες λειτουργίας που αναφέρονται στον κανονισμό 7. Οι υπολογισμοί των καμπυλών του μοχλοβραχίονα ανόρθωσης πρέπει να πραγματοποιούνται σύμφωνα με τον κώδικα περί ευστάθειας στην άθικτη κατάσταση για όλους τους τύπους πλοίων του ΙΜΟ(2).Κανονισμός 2: Κριτήρια ευστάθειαςΠαράγραφος 1Πρέπει να πληρούνται τα κάτωθι ελάχιστα κριτήρια ευστάθειας εκτός εάν η αρμόδια αρχή κρίνει ότι η εμπειρία της λειτουργίας δικαιολογεί παρέκκλιση από αυτά. Κάθε παρέκκλιση από τα απαιτούμενα ελάχιστα κριτήρια ευστάθειας, την οποία επιτρέπει κράτος μέλος, υπόκειται στη διαδικασία του άρθρου 4 της παρούσας οδηγίας(3).Υποπαράγραφος 1 στοιχείο δ)Το αρχικό μετακεντρικό ύψος GM δεν πρέπει να είναι μικρότερο των 350 mm για σκάφη ενός καταστρώματος. Σε σκάφη με πλήρη υπερκατασκευή το μετακεντρικό ύψος μπορεί να μειωθεί κατά την κρίση της αρμόδιας αρχής αλλά σε καμία περίπτωση δεν πρέπει να είναι μικρότερο των 150 mm. Η μείωση του απαιτούμενου μετακεντρικού ύψους, που θα επιτραπεί από κράτος μέλος, υπόκειται στη διαδικασία του άρθρου 4 της παρούσας οδηγίας.Παράγραφος 3Όπου προβλέπεται έρμα για να εξασφαλιστεί η συμμόρφωση προς την παράγραφο 1, η φύση και οι διατάξεις αυτού πρέπει να είναι στην κρίση της αρμόδιας αρχής. Σε σκάφη μήκους μικρότερου των 45 μέτρων, το έρμα αυτό πρέπει να είναι μόνιμο. Όπου το έρμα είναι μόνιμο, πρέπει να είναι συμπαγές και στερεωμένο ασφαλώς στο σκάφος. Η αρμόδια αρχή μπορεί να αποδεχθεί υγρό έρμα, αποθηκευμένο σε πλήρως γεμάτες δεξαμενές οι οποίες δεν συνδέονται με κανένα σύστημα αντλήσεως του σκάφους. Αν υγρό έρμα χρησιμοποιείται ως μόνιμο έρμα για να εξασφαλιστεί η συμμόρφωση προς την παράγραφο 1, σχετικές λεπτομέρειες πρέπει να περιλαμβάνονται στο Πιστοποιητικό Συμμορφώσεως και στο εγχειρίδιο ευστάθειας.Το μόνιμο έρμα δεν πρέπει να απομακρυνθεί από το σκάφος ή να μετατοπιστεί χωρίς την έγκριση της αρμόδιας αρχής.Κανονισμός 4: Ιδιαίτερες μέθοδοι αλιείαςΣκάφη τα οποία δραστηριοποιούνται σε ιδιαίτερες μεθόδους αλιείας λόγω των οποίων ασκούνται στο σκάφος πρόσθετες εξωτερικές δυνάμεις κατά τη διάρκεια της αλιευτικής δραστηριότητας, πρέπει να πληρούν τα κριτήρια ευστάθειας του κανονισμού 2 παράγραφος 1, αυξημένα, εφόσον είναι αναγκαίο, κατά την κρίση της αρμόδιας αρχής. Σκάφη που δραστηριοποιούνται σε αλιεία με δοκότρατες πρέπει να πληρούν τα ακόλουθα αυξημένα κριτήρια ευστάθειας:α) τα κριτήρια για τις περιοχές κάτωθεν του μοχλοβραχίονα ανόρθωσης και για τους μοχλοβραχίονες ανόρθωσης, όπως αυτά ορίζονται στον κανονισμό 2 παράγραφος 1 στοιχεία α) και β), πρέπει να αυξηθούν κατά 20 %·β) το μετακεντρικό ύψος δεν πρέπει να είναι κατώτερο των 500 mm·γ) τα κριτήρια που ορίζονται στο στοιχείο α) είναι εφαρμοστέα μόνο σε σκάφη με εγκατεστημένη ισχύς προώσεως που δεν υπερβαίνει την τιμή σε kilowatts όπως ορίζεται από τους ακόλουθους τύπους:- N= 0,6 Ls2 για σκάφη μήκους ίσου ή μικρότερου των 35 μέτρων και- N= 0,7 Ls2 για σκάφη μήκους ίσου ή μεγαλύτερου των 37 μέτρων,- στα σκάφη ενδιάμεσου μήκους ο συντελεστής για το Ls βρίσκεται με παρεμβολή μεταξύ 0,6 και 0,7,- Ls είναι το ολικό μήκος σύμφωνα με το πιστοποιητικό καταμετρήσεως του σκάφους.Αν η εγκατεστημένη ισχύς προώσεως υπερβαίνει τις τιμές της πρότυπης ισχύος προώσεως την οποία δίνουν οι παραπάνω τύποι, τα κριτήρια που αναφέρονται στο στοιχείο α) πρέπει να αυξάνονται απευθείας ανάλογα με την υψηλότερη ισχύ προώσεως.Η αρμόδια αρχή κρίνει εάν τα παραπάνω αυξημένα κριτήρια ευστάθειας για τις δοκότρατες πληρούνται στις συνθήκες λειτουργίας που αναφέρονται στον κανονισμό 7 1 του παρόντος κεφαλαίου.Για τον υπολογισμό της ευστάθειας, οι δοκοί πρέπει να θεωρηθούν ανυψωμένες σε γωνία 45 μοιρών με την οριζόντια.Κανονισμός 5: Δριμύς άνεμος και διατοίχησηΤα σκάφη πρέπει να είναι σε θέση να αντισταθούν στις επιδράσεις δριμύος ανέμου και διατοίχησης σε αντίστοιχες συνθήκες θαλάσσης, λαμβάνοντας υπόψη τις εποχιακές καιρικές συνθήκες, τις καταστάσεις θαλάσσης στις οποίες το σκάφος θα δραστηριοποιηθεί, τον τύπο του σκάφους και τον τρόπο λειτουργίας του. Οι σχετικοί υπολογισμοί πρέπει να γίνονται σύμφωνα με τον κώδικα περί ευστάθειας στην άθικτη κατάσταση για όλους τους τύπους πλοίων του ΙΜΟ.Κανονισμός 8: Επικάθηση πάγουΟ κανονισμός αυτός ισχύει εξαιρούμενης της τροποποίησης της επιτρεπόμενης επικάθησης πάγου, η οποία ανήκει στην κρίση της αρμόδιας αρχής σύμφωνα με τη σύσταση 2(4), και η οποία δεν επιτρέπεται.Κανονισμός 9: Δοκιμή κλίσεωςΠαράγραφος 2Τα σκάφη τα οποία έχουν υποστεί μετασκευές οι οποίες επηρεάζουν την κατάσταση αφόρτου εκτοπίσματος του σκάφους ή/και τη θέση του κέντρου βάρους, πρέπει, εφόσον η αρμόδια αρχή το θεωρεί απαραίτητο λαμβάνοντας υπόψη τα περιθώρια ευστάθειας του σκάφους, να υποβάλλονται εκ νέου σε δοκιμή κλίσεως και να αναθεωρούνται τα στοιχεία ευστάθειάς τους. Ωστόσο, αν η απόκλιση του αφόρτου εκτοπίσματος από το αρχικό άφορτο εκτόπισμα υπερβαίνει το 2 % και δεν μπορεί να αποδειχθεί υπολογιστικά ότι το σκάφος εξακολουθεί να πληροί τα κριτήρια ευστάθειας, το σκάφος πρέπει να υποβληθεί εκ νέου σε δοκιμή κλίσεως.Κανονισμός 12: Ύψος πρώραςΤο ύψος πρώρας πρέπει να είναι επαρκές ώστε να αποτρέπεται το υπερβολικό πλημμύρισμα από νερό.Για πλοία που δραστηριοποιούνται σε περιορισμένες περιοχές όχι μακρύτερα των 10 μιλίων από την ακτή, το ελάχιστο ύψος πρώρας πρέπει να είναι στην κρίση της αρμόδιας αρχής και να καθορίζεται λαμβάνοντας υπόψη τις εποχιακές καιρικές συνθήκες, τις καταστάσεις θαλάσσης στις οποίες το σκάφος θα δραστηριοποιηθεί, τον τύπο του σκάφους και τον τρόπο λειτουργίας του.Για σκάφη που δραστηριοποιούνται σε όλες τις άλλες περιοχές:1. όπου, κατά τη διάρκεια των αλιευτικών εργασιών, τα αλιεύματα πρέπει να στοιβαχτούν στα αμπάρια αλιευμάτων μέσω στομίων κύτους, τα οποία βρίσκονται σε εκτεθειμένο κατάστρωμα εργασίας εμπρός από το υπερστέγασμα ή την υπερκατασκευή, το ελάχιστο ύψος πρώρας πρέπει να υπολογίζεται σύμφωνα με τη μέθοδο υπολογισμού που περιλαμβάνεται στη σύσταση 4 του προσαρτήματος 3 στην τελική πράξη της διάσκεψης Torremolinos·2. όπου τα αλιεύματα πρέπει να στοιβαχτούν στα αμπάρια αλιευμάτων μέσω ενός στομίου κύτους, το οποίο βρίσκεται σε εκτεθειμένο κατάστρωμα εργασίας, προστατευόμενο από ένα υπερστέγασμα ή μια υπερκατασκευή, το ελάχιστο ύψος πρώρας πρέπει να είναι σύμφωνο με τον κανονισμό 39 του παραρτήματος Ι της διεθνούς συμβάσεως του 1966 περί γραμμών φορτώσεως, δεν πρέπει όμως να είναι μικρότερο από 2000 mm. Σχετικά με αυτό πρέπει να λαμβάνεται υπόψη το μέγιστο επιτρεπτό λειτουργικό βύθισμα αντί του ύψους των εξάλων θέρους.Κανονισμός 14: Υποδιαίρεση και ευστάθεια σε περίπτωση βλάβηςΣκάφη μήκους ίσου ή μεγαλύτερου των 100 μέτρων, τα οποία μεταφέρουν συνολικά 100 ή περισσότερα άτομα, πρέπει να είναι ικανά να παραμείνουν στην επιφάνεια με θετική ευστάθεια, μετά την κατάκλυση οποιουδήποτε διαμερίσματος θεωρείται ότι έχει υποστεί βλάβη, λαμβάνοντας υπόψη τον τύπο του σκάφους, την προβλεπόμενη υπηρεσία και την περιοχή δραστηριοποίησης(5). Οι υπολογισμοί πρέπει να πραγματοποιούνται σύμφωνα με τις οδηγίες που αναφέρονται στην υποσημείωση.ΚΕΦΑΛΑΙΟ IV: ΜΗΧΑΝΟΛΟΓΙΚΕΣ ΚΑΙ ΗΛΕΚΤΡΟΛΟΓΙΚΕΣ ΕΓΚΑΤΑΣΤΑΣΕΙΣ ΚΑΙ ΠΕΡΙΟΔΙΚΩΣ ΜΗ ΕΠΑΝΔΡΩΜΕΝΟΙ ΧΩΡΟΙ ΜΗΧΑΝΗΜΑΤΩΝΚανονισμός 3: ΓενικάΠαράγραφος 1Κύρια πρόωση, όργανα ελέγχου, ατμαγωγοί σωλήνες, καύσιμο πετρέλαιο, πεπιεσμένος αέρας, ηλεκτρικά και ψυκτικά συστήματα· βοηθητικές μηχανές· λέβητες και λοιπά δοχεία πιέσεως· διατάξεις σωληνώσεων και άντλησης· εξοπλισμός πηδαλίου και μηχανισμοί κινήσεως, ελικοφόροι άξονες και σύνδεσμοι για τη μετάδοση ισχύος πρέπει να σχεδιάζονται, να κατασκευάζονται, να δοκιμάζονται, να εγκαθίστανται και να χρησιμοποιούνται σύμφωνα με τους κανόνες αναγνωρισμένου οργανισμού. Αυτά τα μηχανήματα και ο εξοπλισμός, καθώς και οι μηχανισμοί ανυψώσεως, τα βίντσια, ο εξοπλισμός για τη διαλογή και την επεξεργασία των αλιευμάτων πρέπει να προστατεύονται, προκειμένου να μειώνεται στο ελάχιστο κάθε κίνδυνος για τους επιβαίνοντες στο σκάφος. Ιδιαίτερη προσοχή πρέπει να δοθεί στα κινούμενα μέρη, στις θερμές επιφάνειες και σε άλλους κινδύνους.Παράγραφος 7Η αρμόδια αρχή θα κρίνει εάν οι κανονισμοί 16 έως 18 εφαρμόζονται ομοιόμορφα και σύμφωνα με τους κανόνες αναγνωρισμένου οργανισμού(6).Παράγραφος 9Πρέπει κατά την κρίση της αρμόδιας αρχής να λαμβάνονται μέτρα που να εξασφαλίζουν ότι ο εξοπλισμός λειτουργεί με αξιόπιστο τρόπο σε όλες τις συνθήκες λειτουργίας, συμπεριλαμβανομένων των ελιγμών, και ότι υπάρχουν διατάξεις, σύμφωνα με τους κανόνες αναγνωρισμένου οργανισμού, για τακτικές επιθεωρήσεις και συνηθισμένες δοκιμές προκειμένου να εξασφαλίζεται συνεχής αξιόπιστη λειτουργία.Παράγραφος 10Τα σκάφη πρέπει να διαθέτουν τεκμηρίωση, σύμφωνη με τους κανόνες αναγνωρισμένου οργανισμού, σχετικά με τη δυνατότητά τους να λειτουργούν με περιοδικά αφύλακτους χώρους μηχανοστασίου.Κανονισμός 6: Ατμολέβητες, συστήματα τροφοδοσίας και διατάξεις ατμαγωγών σωληνώσεωνΠαράγραφος 1Για κάθε ατμολέβητα και κάθε ατμογεννήτρια πρέπει να προβλέπονται τουλάχιστον δύο βαλβίδες ασφαλείας κατάλληλης δυναμικότητας. Ωστόσο, η αρμόδια αρχή μπορεί, όσον αφορά την απόδοση ή οποιοδήποτε άλλο χαρακτηριστικό οποιουδήποτε ατμολέβητα ή οποιασδήποτε ατμογεννήτριας, να επιτρέψει την τοποθέτηση μίας μόνο βαλβίδας ασφαλείας, εφόσον κρίνει ότι υπάρχει κατάλληλη προστασία κατά της υπερπίεσης σύμφωνα με τους κανόνες αναγνωρισμένου οργανισμού.Κανονισμός 8: Έλεγχος από το θάλαμο πηδαλιουχίαςΥποπαράγραφος 1 στοιχείο β)Όπου παρέχεται η δυνατότητα από το οιακιστήριο για εξ αποστάσεως έλεγχο των κινητήρων προώσεως, πρέπει να ισχύουν τα ακόλουθα: ο εξ αποστάσεως έλεγχος που αναφέρεται στο στοιχείο α) πρέπει να εκτελείται με ένα μηχανισμό ελέγχου ο οποίος να είναι σύμφωνος με τους κανόνες αναγνωρισμένου οργανισμού και να συνοδεύεται, όπου είναι απαραίτητο, από μέσα πρόληψης της υπερφόρτωσης των κινητήρων προώσεως.Κανονισμός 10: Διατάξεις για καύσιμο πετρέλαιο, έλαιο λιπάνσεως και λοιπά εύφλεκτα πετρελαιοειδήΠαράγραφος 4Οι σωλήνες καυσίμου πετρελαίου, οι οποίοι, εάν υποστούν βλάβη θα επιτρέψουν τη διαφυγή πετρελαίου από δεξαμενή αποθηκεύσεως, καθιζήσεως ή ημερήσιας καταναλώσεως που ευρίσκεται άνωθεν του διπυθμένου, πρέπει να εφοδιάζονται με στρόφιγγα ή βαλβίδα επί της δεξαμενής, ικανή να κλείνεται από μια ασφαλή θέση εκτός του εν λόγω χώρου, σε περίπτωση πυρκαγιάς στο χώρο στον οποίο βρίσκονται αυτές οι δεξαμενές. Στην εξαιρετική περίπτωση δεξαμενών μεγάλου βάθους που βρίσκονται σε σήραγγα άξονα ή σωληνώσεων ή σε παρόμοιο χώρο, πρέπει να τοποθετούνται βαλβίδες επί των δεξαμενών αυτών, όμως ο έλεγχος σε περίπτωση πυρκαγιάς μπορεί να πραγματοποιείται με τη βοήθεια μιας πρόσθετης βαλβίδας τοποθετημένης στον ή στους σωλήνες εκτός της σήραγγας ή του παρόμοιου χώρου. Αν τέτοια πρόσθετη βαλβίδα τοποθετηθεί στο μηχανοστάσιο, πρέπει να μπορεί να τεθεί σε λειτουργία από μία θέση εκτός αυτού του χώρου.Παράγραφος 7 στοιχείο α)Οι σωλήνες καυσίμου πετρελαίου, οι βαλβίδες και τα εξαρτήματά τους πρέπει να είναι από χάλυβα ή άλλο αντίστοιχο υλικό, υπό την προϋπόθεση ότι επιτρέπεται μια ελάχιστη χρήση εύκαμπτων σωλήνων. Αυτοί οι εύκαμπτοι σωλήνες και οι τελικές συνδέσεις τους πρέπει να είναι επαρκούς αντοχής και πρέπει να είναι κατασκευασμένοι από εγκεκριμένα πυρίμαχα υλικά ή να έχουν πυρίμαχη επικάλυψη, σύμφωνα με τους κανόνες αναγνωρισμένου οργανισμού. Η εγκατάσταση των εύκαμπτων αυτών σωλήνων πρέπει να γίνεται σύμφωνα με την εγκύκλιο 647 MSC του IMO (κατευθυντήριες γραμμές για μείωση των διαρροών από συστήματα εύφλεκτων υγρών).Παράγραφος 10Οι διατάξεις για την αποθήκευση, τη διανομή και τη χρήση του ελαίου που χρησιμοποιείται στα συστήματα λιπάνσεως υπό πίεση πρέπει να είναι σύμφωνες με τους κανόνες αναγνωρισμένου οργανισμού. Οι διατάξεις αυτές σε μηχανοστάσια κατηγορίας Α και, εφόσον είναι πρακτικώς εφικτό, σε άλλα μηχανοστάσια πρέπει τουλάχιστον να συμμορφώνονται με τις διατάξεις των παραγράφων 1, 3, 6 και 7 και όσο αυτό είναι απαραίτητο, σύμφωνα με τους κανόνες αναγνωρισμένου οργανισμού, με τις παραγράφους 2 και 4. Αυτό δεν αποκλείει τη χρήση οπτικών δεικτών ροής σε συστήματα λίπανσης, υπό την προϋπόθεση να αποδεικνύεται με δοκιμή ότι διαθέτουν κατάλληλο βαθμό αντοχής στην πυρκαγιά.Παράγραφος 11Οι διατάξεις για την αποθήκευση, τη διανομή και τη χρήση εύφλεκτων πετρελαιοειδών που χρησιμοποιούνται υπό πίεση στα συστήματα μετάδοσης ισχύος, εκτός του ελαίου που αναφέρεται στην παράγραφο 10, στα συστήματα ελέγχου και ενεργοποιήσεως και στα συστήματα θερμάνσεως, πρέπει να είναι σύμφωνες με τους κανόνες αναγνωρισμένου οργανισμού. Σε θέσεις όπου υπάρχουν μέσα αναφλέξεως, οι διατάξεις αυτές πρέπει να συμμορφώνονται τουλάχιστον με τις διατάξεις των παραγράφων 2 και 6 και με τις διατάξεις των παραγράφων 3 και 7 όσον αφορά την αντοχή και την κατασκευή.Κανονισμός 12: Προστασία κατά του θορύβουΠρέπει να λαμβάνονται μέτρα για τον περιορισμό των επιπτώσεων του θορύβου στο προσωπικό των μηχανοστασίων σε επίπεδα που ορίζονται από τον κώδικα περί επιπέδων θορύβου σε πλοία του ΙΜΟ(7).Κανονισμός 13: Μηχανισμός κινήσεως πηδαλίουΠαράγραφος 1Τα σκάφη πρέπει να είναι εξοπλισμένα με έναν κύριο μηχανισμό κινήσεως πηδαλίου και ένα βοηθητικό μέσο κινήσεως του πηδαλίου σύμφωνα με τους κανόνες αναγνωρισμένου οργανισμού. Ο κύριος μηχανισμός κινήσεως πηδαλίου και το βοηθητικό μέσο κινήσεως του πηδαλίου πρέπει να είναι σε τέτοια διάταξη ώστε, στα όρια του λογικού και του πρακτικώς εφικτού, ενδεχόμενη βλάβη σε έναν εκ των δύο να μη θέσει τον άλλο εκτός λειτουργίας.Κανονισμός 16: Κύρια πηγή ηλεκτρικής ενέργειαςΥποπαράγραφος 1 στοιχείο α)Όπου η ηλεκτρική ισχύς αποτελεί το μοναδικό μέσο για τη διατήρηση των βοηθητικών υπηρεσιών που είναι απαραίτητες για την πρόωση και την ασφάλεια του σκάφους, πρέπει να υπάρχει μια κύρια πηγή ηλεκτρικής ισχύος, η οποία θα περιλαμβάνει τουλάχιστον δύο ηλεκτροπαραγωγά ζεύγη, ένα εκ των οποίων μπορεί να κινείται από την κύρια μηχανή. Άλλες διατάξεις με αντίστοιχη δυνατότητα παραγωγής ηλεκτρικής ισχύος μπορούν να γίνουν αποδεκτές σύμφωνα με τους κανόνες αναγνωρισμένου οργανισμού.ΚΕΦΑΛΑΙΟ V: ΠΥΡΟΠΡΟΣΤΑΣΙΑ, ΠΥΡΑΝΙΧΝΕΥΣΗ, ΠΥΡΟΣΒΕΣΗ ΚΑΙ ΚΑΤΑΠΟΛΕΜΗΣΗ ΤΗΣ ΠΥΡΚΑΓΙΑΣΚανονισμός 1: ΓενικάΣτοιχείο γ)Μέθοδος IIIF: πρόκειται για εγκατάσταση ενός αυτόματου συστήματος ανιχνεύσεως και συναγερμού πυρκαγιάς σε όλους τους χώρους όπου ενδέχεται να εκδηλωθεί πυρκαγιά, συνήθως χωρίς περιορισμούς στον τύπο των εσωτερικών διαχωριστικών διαφραγμάτων, εκτός του ότι σε καμία περίπτωση δεν πρέπει η επιφάνεια οποιουδήποτε χώρου ή χώρων ενδιαιτήσεως που οριοθετούνται από χώρισμα κατηγορίας "Α" ή "Β" να υπερβαίνει τα 50 m2. Ωστόσο, η αρμόδια αρχή μπορεί να αυξήσει την επιφάνεια αυτή για τους δημόσιους χώρους έως τα 75 m2.Κανονισμός 2: ΟρισμοίΠαράγραφος 1"Άκαυστο υλικό" είναι ένα υλικό που ούτε καίγεται ούτε εκλύει εύφλεκτους ατμούς σε επαρκή ποσότητα για αυτανάφλεξη όταν θερμαίνεται σε θερμοκρασία περίπου 750 °C, όπως ορίζεται σύμφωνα με τον κώδικα περί διαδικασιών δοκιμών πυρός του ΙΜΟ(8). Κάθε άλλο υλικό είναι καύσιμο υλικό.Η παράγραφος 2 περί "τυποποιημένης δοκιμής πυρός" τροποποιείται ως εξής:"Τυποποιημένη δοκιμή πυρός" είναι εκείνη στην οποία τα δείγματα των διαφραγμάτων ή καταστρωμάτων εκτίθενται σε δοκιμαστικό κλίβανο σε θερμοκρασίες αντίστοιχες περίπου με εκείνες της τυποποιημένης καμπύλης θερμοκρασίας. Οι μέθοδοι δοκιμής είναι σύμφωνες με τον κώδικα περί διαδικασιών δοκιμών πυρός του ΙΜΟ.Παράγραφος 3 (τελευταία πρόταση)Η αρμόδια αρχή πρέπει να απαιτεί δοκιμή ενός πρωτοτύπου διαφράγματος ή καταστρώματος, προκειμένου να εξασφαλίζεται ότι πληροί τις ανωτέρω απαιτήσεις όσον αφορά την ακεραιότητα και την άνοδο της θερμοκρασίας σύμφωνα με τον κώδικα περί διαδικασιών δοκιμών πυρός του ΙΜΟ.Παράγραφος 4 (τελευταία πρόταση)Η αρμόδια αρχή πρέπει να απαιτεί δοκιμή ενός πρωτοτύπου χωρίσματος, προκειμένου να εξασφαλίζεται ότι πληροί τις ανωτέρω απαιτήσεις όσον αφορά την ακεραιότητα και την άνοδο της θερμοκρασίας σύμφωνα με τον κώδικα περί διαδικασιών δοκιμών πυρός του ΙΜΟ.Παράγραφος 6 (τελευταία πρόταση)Η αρμόδια αρχή πρέπει να απαιτεί δοκιμή ενός πρωτοτύπου διαχωριστικού, προκειμένου να εξασφαλίζεται ότι πληροί τις ανωτέρω απαιτήσεις όσον αφορά την ακεραιότητα και την άνοδο της θερμοκρασίας σύμφωνα με τον κώδικα περί διαδικασιών δοκιμών πυρός του ΙΜΟ.Παράγραφος 9Χαμηλή εξάπλωση φλόγας σημαίνει ότι η κατά τον τρόπο αυτό περιγραφόμενη επιφάνεια περιορίζει επαρκώς την εξάπλωση της φλόγας, όπως προσδιορίζεται σύμφωνα με τον κώδικα περί διαδικασιών δοκιμών πυρός του ΙΜΟ.Κανονισμός 4: Διαφράγματα στους χώρους ενδιαιτήσεως και υπηρεσίαςΠαράγραφος 4Μέθοδος IIIF: δεν πρέπει να υπάρχει περιορισμός στην κατασκευή των διαφραγμάτων για τα οποία δεν απαιτείται, από τον παρόντα ή από άλλους κανονισμούς του παρόντος τμήματος, να είναι χωρίσματα κλάσης "Α" ή "Β". Σε καμία περίπτωση δεν πρέπει η επιφάνεια οποιουδήποτε χώρου ή χώρων ενδιαιτήσεως που οριοθετούνται από συνεχόμενο χώρισμα κλάσης "Α" ή "Β" να υπερβαίνει τα 50 m2, εκτός από συγκεκριμένες περιπτώσεις όπου απαιτούνται διαφράγματα κλάσης "Γ" σύμφωνα με τον πίνακα 1 του κανονισμού 7. Ωστόσο, η αρμόδια αρχή μπορεί να αυξήσει την επιφάνεια αυτή για τους δημόσιους χώρους έως τα 75 m2.Κανονισμός 7: Πυροστεγανότητα των διαφραγμάτων και των καταστρωμάτωνΤελευταία σημείωση στους πίνακες(*) Ο αστερίσκος στους πίνακες σημαίνει ότι το χώρισμα πρέπει να είναι κατασκευασμένο από χάλυβα ή ισοδύναμο υλικό αλλά δεν απαιτείται να πληροί προδιαγραφές κλάσης "Α".Τα σημεία στα οποία το κατάστρωμα διαπερνάται για τη διέλευση ηλεκτρικών καλωδίων, σωλήνων και αγωγών εξαερισμού, πρέπει να στεγανοποιούνται για να αποφευχθεί η διέλευση φλόγας ή καπνού.Κανονισμός 8: Λεπτομέρειες κατασκευήςΠαράγραφος 3, μέθοδοι IF, IIF και IIIFα) Τα μονωτικά υλικά που χρησιμοποιούνται σε χώρους εκτός των χώρων φορτίου και των ψυκτικών θαλάμων των χώρων υπηρεσίας, πρέπει να είναι άκαυστα. Τα φράγματα ατμών και οι συγκολλητικές ύλες που χρησιμοποιούνται σε συνδυασμό με τη μόνωση, καθώς και η μόνωση των εγκαταστάσεων σωληνώσεων για ψυχρά συστήματα υπηρεσίας δεν απαιτείται να είναι κατασκευασμένα από άκαυστα υλικά, αλλά η ποσότητά τους πρέπει να περιορίζεται στο ελάχιστο πρακτικώς εφικτό και οι εκτιθέμενες επιφάνειές τους πρέπει να έχουν χαρακτηριστικά χαμηλής εξάπλωσης φλόγας, όπως ορίζεται σύμφωνα με τον κώδικα περί διαδικασιών δοκιμών πυρός του ΙΜΟ. Σε χώρους όπου είναι πιθανή η διείσδυση προϊόντων πετρελαίου, η επιφάνεια της μονώσεως πρέπει να είναι αδιαπέραστη από πετρέλαιο ή ατμούς πετρελαίου.Κανονισμός 9: Συστήματα εξαερισμούΥποπαράγραφος 1 στοιχείο α)Οι αγωγοί εξαερισμού πρέπει να είναι κατασκευασμένοι από άκαυστο υλικό. Οι κοντοί αγωγοί, ωστόσο, που γενικά δεν υπερβαίνουν τα δύο μέτρα σε μήκος και έχουν διατομή που δεν υπερβαίνει τα 0,02 m2, δεν χρειάζεται να είναι άκαυστοι, εφόσον πληρούνται οι ακόλουθες προϋποθέσεις:i) οι αγωγοί αυτοί θα είναι κατασκευασμένοι από υλικό με χαρακτηριστικά χαμηλής εξάπλωσης φλόγας, όπως καθορίζεται σύμφωνα με τον κώδικα περί διαδικασιών δοκιμών πυρός του ΙΜΟ.Κανονισμός 11: ΔιάφοραΠαράγραφος 2Τα χρώματα, βερνίκια και λοιπά τελικά επιχρίσματα που χρησιμοποιούνται σε εκτεθειμένες εσωτερικές επιφάνειες δεν πρέπει να έχουν δυνατότητα παραγωγής υπέρμετρων ποσοτήτων καπνού, τοξικών αερίων ή ατμών. Οι ποσότητες αυτές πρέπει να ορίζονται σύμφωνα με τον κώδικα περί διαδικασιών δοκιμών πυρός του ΙΜΟ.Κανονισμός 12: Αποθήκευση κυλίνδρων αερίων και επικίνδυνων υλικώνΠαράγραφος 4Οι ηλεκτρικοί αγωγοί και οι ηλεκτρικές εγκαταστάσεις δεν πρέπει να επιτρέπονται εντός των διαμερισμάτων που χρησιμοποιούνται για την αποθήκευση ιδιαίτερα εύφλεκτων υγρών ή υγροποιημένων αερίων, εκτός αν απαιτούνται για υπηρεσία εντός του χώρου. Όπου υπάρχουν τέτοιες ηλεκτρικές εγκαταστάσεις, πρέπει να είναι εγκεκριμένου τύπου για ασφαλή χρήση και να πληρούν τις σχετικές διατάξεις της δημοσίευσης 79 της διεθνούς ηλεκτροτεχνικής επιτροπής για τα διεθνή πρότυπα (ηλεκτρικές συσκευές για ατμόσφαιρες εκρηκτικών αερίων). Οι πηγές θερμότητας πρέπει να παραμένουν μακριά από τέτοιους χώρους και ειδοποιητικές πινακίδες με τις ενδείξεις "Απαγορεύεται το κάπνισμα" και "Απαγορεύεται ο γυμνός φωτισμός" πρέπει να αναρτώνται σε εμφανές σημείο.Κανονισμός 13: Μέσα διαφυγήςΠαράγραφος 1Οι κλίμακες και οι ανεμόσκαλες που οδηγούν από και προς όλους τους χώρους ενδιαιτήσεως και εντός του χώρου όπου απασχολείται συνήθως το πλήρωμα, εκτός των μηχανοστασίων, πρέπει να έχουν τέτοια διάταξη ώστε να παρέχουν γρήγορη οδό διαφυγής προς το ανοικτό κατάστρωμα και από εκεί προς τις σωστικές λέμβους. Ιδιαίτερα, όσον αφορά τους χώρους αυτούς:ε) η συνέχεια των μέσων διαφυγής είναι στην κρίση της αρμόδιας αρχής. Οι κλίμακες και οι διάδρομοι που χρησιμοποιούνται ως μέσα διαφυγής δεν πρέπει να έχουν καθαρό πλάτος μικρότερο των 700 mm και πρέπει να έχουν χειραγωγό στη μία τουλάχιστον πλευρά. Τα ανοίγματα θυρών που παρέχουν πρόσβαση σε κλίμακα δεν πρέπει να έχουν καθαρό πλάτος μικρότερο των 700 mm.Παράγραφος 2Πρέπει να προβλέπονται δύο μέσα διαφυγής από κάθε μηχανοστάσιο κατηγορίας Α, με έναν από τους ακόλουθους τρόπους:α) είτε δύο ατσάλινες ανεμόσκαλες, όσο το δυνατόν περισσότερο απομακρυσμένες μεταξύ τους, που να οδηγούν σε θύρες του ανώτερου τμήματος του χώρου, βρισκόμενες σε αντίστοιχη απόσταση μεταξύ τους, και από τις οποίες υπάρχει πρόσβαση στο ανοικτό κατάστρωμα. Γενικά, μία από αυτές τις ανεμόσκαλες πρέπει να προσφέρει συνεχές καταφύγιο σε περίπτωση πυρκαγιάς, από το κατώτερο τμήμα του χώρου προς μια ασφαλή θέση έξω από αυτόν. Ωστόσο, η αρμόδια αρχή μπορεί να μην απαιτήσει τέτοιο καταφύγιο αν, λόγω ειδικών ρυθμίσεων ή διαστάσεων του μηχανοστασίου, προβλέπεται μια ασφαλής οδός διαφυγής από το κατώτερο τμήμα του χώρου αυτού. Το καταφύγιο αυτό πρέπει να είναι κατασκευασμένο από ατσάλι, να είναι μονωμένο σύμφωνα με προδιαγραφές κλάσης "Α-60" και να είναι εφοδιασμένο με μια ατσάλινη αυτοκλειόμενη πόρτα κλάσης "Α-60" στο κατώτερο άκρο.Κανονισμός 14: Αυτόματα συστήματα καταιωνιστήρων και ανιχνεύσεως και συναγερμού πυρκαγιάς (μέθοδος IIF)Παράγραφος 11Πρέπει να προβλέπονται εφεδρικές κεφαλές καταιωνιστήρων για κάθε τομέα καταιωνιστήρων.Οι εφεδρικές κεφαλές καταιωνιστήρων θα πρέπει να καλύπτουν όλους τους τύπους και τις κατηγορίες που υπάρχουν στο σκάφος και θα προβλέπονται ως εξής:- έως 100 κεφαλές καταιωνιστήρων: 3 εφεδρικές κεφαλές,- έως 300 κεφαλές καταιωνιστήρων: 6 εφεδρικές κεφαλές,- 300 έως 1000 κεφαλές καταιωνιστήρων: 12 εφεδρικές κεφαλές.Κανονισμός 15: Αυτόματα συστήματα ανιχνεύσεως και συναγερμού πυρκαγιάς (μέθοδος IIIF)Παράγραφος 4Το σύστημα θα ενεργοποιηθεί από μια μη φυσιολογική θερμοκρασία, από μια μη φυσιολογική συγκέντρωση καπνού ή από άλλους παράγοντες ενδεικτικούς αρχόμενων πυρκαγιών σε οποιονδήποτε από τους προστατευόμενους χώρους. Τα συστήματα που είναι ευαίσθητα στη θερμοκρασία αέρος δεν πρέπει να ενεργοποιούνται σε λιγότερους από 54 °C και πρέπει να ενεργοποιούνται σε θερμοκρασία που δεν ξεπερνά τους 78 °C όταν η θερμοκρασία αυξάνεται προς τα επίπεδα αυτά με ρυθμό που δεν ξεπερνά τον 1 °C ανά λεπτό. Κατά την κρίση της αρμόδιας αρχής, η επιτρεπτή θερμοκρασία ενεργοποίησης μπορεί να αυξηθεί μέχρι 30 °C πάνω από τη μέγιστη θερμοκρασία του άνω μέρους του καταστρώματος σε χώρους στεγνωτηρίων και ανάλογους χώρους όπου συνήθως επικρατούν υψηλές θερμοκρασίες. Τα συστήματα που είναι ευαίσθητα στη συγκέντρωση καπνού πρέπει να ενεργοποιούνται με τη μείωση της έντασης μιας εκπεμπόμενης δέσμης φωτός. Πρέπει να πιστοποιείται ότι οι ανιχνευτές καπνού ενεργοποιούνται πριν η πυκνότητα του καπνού υπερβεί το 15,5 % της σκότισης ανά μέτρο, όχι όμως πριν η πυκνότητα του καπνού υπερβεί το 2 % της σκότισης ανά μέτρο. Η αρμόδια αρχή μπορεί να κάνει αποδεκτές κατά την κρίση της άλλες μεθόδους ενεργοποίησης ισάξιας αποτελεσματικότητας. Το σύστημα ανίχνευσης δεν πρέπει να χρησιμοποιείται για σκοπούς άλλους από την ανίχνευση πυρκαγιάς.Κανονισμός 17: Πυροσβεστικές αντλίεςΠαράγραφος 2Σε περίπτωση που όλες οι πυροσβεστικές αντλίες τεθούν εκτός λειτουργίας λόγω πυρκαγιάς σε οποιοδήποτε διαμέρισμα, πρέπει να υπάρχει εναλλακτικό μέσο παροχής ύδατος για πυροσβεστικούς σκοπούς. Σε σκάφη μήκους ίσου ή μεγαλύτερου των 75 μέτρων αυτό το εναλλακτικό μέσο πρέπει να είναι μια σταθερή πυροσβεστική αντλία κινδύνου ανεξάρτητης λειτουργίας. Αυτή η πυροσβεστική αντλία κινδύνου πρέπει να έχει τη δυνατότητα να παρέχει δύο προβολές ύδατος με ελάχιστη πίεση 0,25 N/mm2.Κανονισμός 20: ΠυροσβεστήρεςΠαράγραφος 21. Για κάθε τύπο πυροσβεστήρα του πλοίου που μπορεί να αναγομωθεί επί του πλοίου, πρέπει να υπάρχουν 100 % εφεδρικές γομώσεις για τους 10 πρώτους πυροσβεστήρες και 50 % για τους υπόλοιπους πυροσβεστήρες, χωρίς όμως να υπερβαίνεται ο αριθμός των 60.2. Για τους πυροσβεστήρες που δεν μπορούν να αναγομωθούν επί του πλοίου, αντί για εφεδρικές γομώσεις, πρέπει να υπάρχουν τουλάχιστον 50 % πρόσθετοι πυροσβεστήρες του ίδιου τύπου και της ίδιας δυναμικότητας.3. Οδηγίες για την αναγόμωση πρέπει να υπάρχουν στο σκάφος. Για την αναγόμωση πρέπει να χρησιμοποιούνται μόνο ανταλλακτικά εγκεκριμένα για τους συγκεκριμένους πυροσβεστήρες.Παράγραφος 4Οι πυροσβεστήρες πρέπει να ελέγχονται ετησίως από αρμόδιο άτομο, εγκεκριμένο από την αρμόδια αρχή. Κάθε πυροσβεστήρας πρέπει να φέρει μια ένδειξη που να αποδεικνύει ότι έχει υποβληθεί σε έλεγχο. Πρέπει να ελέγχεται ανά δεκαετία η υδραυλική πίεση όλων των δοχείων των πυροσβεστήρων που βρίσκονται μονίμως υπό πίεση, καθώς και οι προωθητικές φιάλες των πυροσβεστήρων που δεν βρίσκονται υπό πίεση.Κανονισμός 21: Φορητοί πυροσβεστήρες σε σταθμούς ελέγχου και χώρους ενδιαιτήσεως και υπηρεσίαςΠαράγραφος 21. Για τους πυροσβεστήρες που μπορούν να αναγομωθούν επί του πλοίου, πρέπει να υπάρχουν 100 % εφεδρικές γομώσεις για τους 10 πρώτους πυροσβεστήρες και 50 % για τους υπόλοιπους πυροσβεστήρες, χωρίς όμως να υπερβαίνεται ο αριθμός των 60.2. Για τους πυροσβεστήρες που δεν μπορούν αν αναγομωθούν επί του πλοίου, αντί για εφεδρικές γομώσεις, πρέπει να υπάρχουν τουλάχιστον 50 % πρόσθετοι πυροσβεστήρες του ίδιου τύπου και της ίδιας δυναμικότητας.3. Οδηγίες για την αναγόμωση πρέπει να υπάρχουν στο σκάφος. Για την αναγόμωση πρέπει να χρησιμοποιούνται μόνον ανταλλακτικά εγκεκριμένα για τους συγκεκριμένους πυροσβεστήρες.Κανονισμός 24: Πυροσβεστικές εξαρτήσειςΠαράγραφος 1Πρέπει να υπάρχουν τουλάχιστον δύο πυροσβεστικές εξαρτήσεις. Οι πυροσβεστικές εξαρτήσεις πρέπει να είναι σύμφωνες με τον κώδικα συστημάτων πυρασφάλειας του ΙΜΟ, κεφάλαιο ΙΙΙ, κανονισμοί 2.1, 2.1.1 και 2.1.2. Πρέπει να υπάρχουν δυο εφεδρικές γομώσεις για κάθε απαιτούμενη αναπνευστική συσκευή.Κανονισμός 25: Σχεδιάγραμμα ελέγχου πυρκαγιάςΠρέπει να υπάρχει ένα σχεδιάγραμμα ελέγχου πυρκαγιάς σε μόνιμη έκθεση. Τα περιεχόμενα του σχεδίου αυτού πρέπει να είναι σύμφωνα με τον κανονισμό A.654(16) του ΙΜΟ (γραφικά σύμβολα για σχεδιαγράμματα ελέγχου πυρκαγιάς) και τον κανονισμό A.756(18) του ΙΜΟ (κατευθυντήριες γραμμές σχετικά με τις πληροφορίες που πρέπει να παρέχονται από σχεδιαγράμματα ελέγχου πυρκαγιάς).Κανονισμός 28: Kατασκευαστική πυροπροστασίαΥποπαράγραφος 2 στοιχείο α)Στα σκάφη, το κύτος των οποίων είναι κατασκευασμένο από άκαυστα υλικά, τα καταστρώματα και τα διαφράγματα που απομονώνουν μηχανοστάσια της κατηγορίας "Α" από χώρους ενδιαιτήσεως, υπηρεσίας και σταθμούς ελέγχου πρέπει να είναι κατασκευασμένα ώστε να πληρούν τις προδιαγραφές κλάσης "A-60", όπου το μηχανοστάσιο κατηγορίας Α δεν είναι εξοπλισμένο με μόνιμο σύστημα πυρόσβεσης, και τις προδιαγραφές κλάσης "A-30", όπου είναι εγκατεστημένο τέτοιο σύστημα. Καταστρώματα και διαφράγματα που απομονώνουν άλλους χώρους μηχανοστασίου από χώρους ενδιαιτήσεως, υπηρεσίας και σταθμούς ελέγχου πρέπει να είναι κατασκευασμένα ώστε να πληρούν τις προδιαγραφές κλάσης "A-0".Καταστρώματα και διαφράγματα που απομονώνουν σταθμούς ελέγχου από χώρους ενδιαιτήσεως και υπηρεσίας πρέπει να είναι κατασκευασμένα ώστε να πληρούν τις προδιαγραφές κλάσης "A" σύμφωνα με τους πίνακες 1 και 2 του κανονισμού 7 του παρόντος κεφαλαίου. Κατ' εξαίρεση η αρμόδια αρχή μπορεί να επιτρέψει την εγκατάσταση χωρισμάτων κλάσης "Β-15" για την απομόνωση χώρων όπως η καμπίνα του καπετάνιου από το οιακιστήριο, όπου ο χώρος αυτός θεωρείται τμήμα του οιακιστηρίου.Κανονισμός 31: ΔιάφοραΠαράγραφος 1Οι εκτεθειμένες επιφάνειες στο εσωτερικό των χώρων ενδιαιτήσεως, των χώρων υπηρεσίας, των σταθμών ελέγχου, των διαδρόμων και των κλιμακοστασίων καθώς και οι καλυμμένες επιφάνειες πίσω από διαφράγματα, οροφές, ξυλοεπενδύσεις και επενδύσεις σε χώρους ενδιαιτήσεως, χώρους υπηρεσίας και σταθμούς ελέγχου πρέπει να έχουν χαρακτηριστικά χαμηλής εξάπλωσης φλόγας, όπως ορίζεται σύμφωνα με τον κώδικα περί διαδικασιών δοκιμών πυρός του ΙΜΟ.Παράγραφος 3Τα χρώματα, βερνίκια και λοιπά τελικά επιχρίσματα που χρησιμοποιούνται σε εκτεθειμένες εσωτερικές επιφάνειες δεν πρέπει να έχουν δυνατότητα παραγωγής υπέρμετρων ποσοτήτων καπνού, τοξικών αερίων ή ατμών. Οι ποσότητες αυτές πρέπει να ορίζονται σύμφωνα με τον κώδικα περί διαδικασιών δοκιμών πυρός του ΙΜΟ.Κανονισμός 32: Αποθήκευση κυλίνδρων αερίων και επικίνδυνων υλικώνΠαράγραφος 4Οι ηλεκτρικοί αγωγοί και οι ηλεκτρικές εγκαταστάσεις δεν πρέπει να επιτρέπονται εντός των διαμερισμάτων που χρησιμοποιούνται για την αποθήκευση ιδιαίτερα εύφλεκτων υγρών ή υγροποιημένων αερίων, εκτός αν απαιτούνται για υπηρεσία εντός του χώρου. Όπου υπάρχουν τέτοιες ηλεκτρικές εγκαταστάσεις, πρέπει να είναι εγκεκριμένου τύπου για ασφαλή χρήση και να πληρούν τις σχετικές διατάξεις της δημοσίευσης 79 της διεθνούς ηλεκτροτεχνικής επιτροπής για τα διεθνή πρότυπα (ηλεκτρικές συσκευές για ατμόσφαιρες εκρηκτικών αερίων). Οι πηγές θερμότητας πρέπει να παραμένουν μακριά από τέτοιους χώρους και ειδοποιητικές πινακίδες με τις ενδείξεις "Απαγορεύεται το κάπνισμα" και "Απαγορεύεται ο γυμνός φωτισμός" πρέπει να αναρτώνται σε εμφανές σημείο.Κανονισμός 38: ΠυροσβεστήρεςΠαράγραφος 21. Εκτός των περιπτώσεων που αναφέρονται στο σημείο 2 (κατωτέρω), για κάθε τύπο πυροσβεστήρα του πλοίου που μπορεί να αναγομωθεί επί του πλοίου, πρέπει να υπάρχουν 100 % εφεδρικές γομώσεις για τους 10 πρώτους πυροσβεστήρες και 50 % για τους υπόλοιπους πυροσβεστήρες, χωρίς όμως να υπερβαίνεται ο αριθμός των 60.2. Για σκάφη μήκους μικρότερου των 45 μέτρων και για πυροσβεστήρες που δεν μπορούν να αναγομωθούν επί του πλοίου, αντί για εφεδρικές γομώσεις, πρέπει να υπάρχουν τουλάχιστον 50 % πρόσθετοι πυροσβεστήρες του ίδιου τύπου και της ίδιας δυναμικότητας.3. Οδηγίες για την αναγόμωση πρέπει να υπάρχουν στο σκάφος. Για την αναγόμωση πρέπει να χρησιμοποιούνται μόνο ανταλλακτικά εγκεκριμένα για τους συγκεκριμένους πυροσβεστήρες.Παράγραφος 4Οι πυροσβεστήρες πρέπει να ελέγχονται ετησίως από αρμόδιο άτομο, εγκεκριμένο από την αρμόδια αρχή. Κάθε πυροσβεστήρας πρέπει να φέρει μια ένδειξη που να αποδεικνύει ότι έχει υποβληθεί σε έλεγχο. Πρέπει να ελέγχεται ανά δεκαετία η υδραυλική πίεση όλων των δοχείων των πυροσβεστήρων που βρίσκονται μονίμως υπό πίεση καθώς και οι προωθητικές φιάλες των πυροσβεστήρων που δεν βρίσκονται υπό πίεση.Κανονισμός 39: Φορητοί πυροσβεστήρες σε σταθμούς ελέγχου και χώρους ενδιαιτήσεως και υπηρεσίαςΠαράγραφος 21. Εκτός των περιπτώσεων που αναφέρονται στο σημείο 2 (κατωτέρω), για κάθε τύπο πυροσβεστήρα του πλοίου που μπορεί να αναγομωθεί επί του πλοίου, πρέπει να υπάρχουν 100 % εφεδρικές γομώσεις για τους 10 πρώτους πυροσβεστήρες και 50 % για τους υπόλοιπους πυροσβεστήρες, χωρίς όμως να υπερβαίνεται ο αριθμός των 60.2. Για σκάφη μήκους μικρότερου των 45 μέτρων και για πυροσβεστήρες που δεν μπορούν να αναγομωθούν επί του πλοίου, αντί για εφεδρικές γομώσεις, πρέπει να υπάρχουν τουλάχιστον 50 % πρόσθετοι πυροσβεστήρες του ίδιου τύπου και της ίδιας δυναμικότητας.3. Οδηγίες για την αναγόμωση πρέπει να υπάρχουν στο σκάφος. Για την αναγόμωση πρέπει να χρησιμοποιούνται μόνο ανταλλακτικά εγκεκριμένα για τους συγκεκριμένους πυροσβεστήρες.Κανονισμός 41: Πυροσβεστικές εξαρτήσειςΣε σκάφη μήκους ίσου ή μεγαλύτερου των 45 μέτρων πρέπει να υπάρχουν τουλάχιστον δυο πυροσβεστικές εξαρτήσεις οι οποίες να είναι αποθηκευμένες σε θέσεις εύκολα προσβάσιμες, που να βρίσκονται σε μεγάλη απόσταση μεταξύ τους και που να μην είναι πιθανό να αποκοπούν σε ενδεχόμενο πυρκαγιάς. Οι πυροσβεστικές εξαρτήσεις πρέπει να είναι σύμφωνες με τον κώδικα συστημάτων πυρασφάλειας του ΙΜΟ, κεφάλαιο ΙΙΙ, κανονισμοί 2.1, 2.1.1 και 2.1.2.Πρέπει να υπάρχουν τουλάχιστον δύο εφεδρικές γομώσεις για κάθε απαιτούμενη αναπνευστική συσκευή.Κανονισμός 42: Σχεδιάγραμμα ελέγχου πυρκαγιάςΠρέπει να υπάρχει ένα σχεδιάγραμμα ελέγχου πυρκαγιάς σε μόνιμη έκθεση.Τα περιεχόμενα του σχεδιαγράμματος αυτού πρέπει να είναι σύμφωνα με τον κανονισμό A.654(16) του ΙΜΟ (γραφικά σύμβολα για σχεδιαγράμματα ελέγχου πυρκαγιάς) και τον κανονισμό A.756(18) του ΙΜΟ (κατευθυντήριες γραμμές σχετικά με τις πληροφορίες που πρέπει να παρέχονται από σχεδιαγράμματα ελέγχου πυρκαγιάς).Σε σκάφη μήκους μικρότερου των 45 μέτρων, η αρμόδια αρχή μπορεί να καταργήσει αυτή την απαίτηση.ΚΕΦΑΛΑΙΟ VI: ΠΡΟΣΤΑΣΙΑ ΤΟΥ ΠΛΗΡΩΜΑΤΟΣΚανονισμός 3: Κουπαστές, κάγκελα και προστατευτικάΠαράγραφος 2Η ελάχιστη κατακόρυφη απόσταση από την ανώτατη λειτουργική ίσαλο στο κατώτατο σημείο της κορυφής της κουπαστής, ή στην άκρη του καταστρώματος εργασίας, εφόσον έχουν εγκατασταθεί χειραγωγοί, πρέπει να εξασφαλίζει κατάλληλη προστασία του πληρώματος από τα κύματα που μπορεί να σκεπάσουν το κατάστρωμα, λαμβάνοντας υπόψη τις καταστάσεις θαλάσσης και τις καιρικές συνθήκες στις οποίες δραστηριοποιείται το σκάφος, τις περιοχές δραστηριοποίησης, τον τύπο του σκάφους και τη μέθοδο αλιείας που χρησιμοποιεί. Τα έξαλα που υπολογίζονται στο μέσον του πλοίου από την άκρη του καταστρώματος εργασίας από το οποίο πραγματοποιείται η αλιεία δεν πρέπει να είναι λιγότερα από 300 mm ή λιγότερα από τα έξαλα που αντιστοιχούν στο μέγιστο επιτρεπτό βύθισμα, όποια τιμή είναι μεγαλύτερη. Σε σκάφη με προφυλαγμένα καταστρώματα εργασίας, τα οποία έχουν τέτοια διάταξη ώστε να μην εισέρχεται νερό στους προφυλαγμένους χώρους εργασίας δεν απαιτούνται ελάχιστα έξαλα άλλα από αυτά που αντιστοιχούν στο μέγιστο επιτρεπτό βύθισμα.Κανονισμός 4: Κλίμακες και ανεμόσκαλεςΓια την ασφάλεια του πληρώματος, πρέπει να υπάρχουν κλίμακες και ανεμόσκαλες κατάλληλου μεγέθους και αντοχής, εφοδιασμένες με χειραγωγούς και αντιολισθητικά σκαλοπάτια, οι οποίες θα είναι κατασκευασμένες σύμφωνα με τις σχετικές προδιαγραφές ISO.ΚΕΦΑΛΑΙΟ VII: ΣΩΣΤΙΚΑ ΜΕΣΑ ΚΑΙ ΔΙΑΤΑΞΕΙΣΚανονισμός 3: Υπολογισμός, δοκιμή και έγκριση των σωστικών μέσων και διατάξεωνΠαράγραφος 2Πριν εγκρίνει σωστικά μέσα και διατάξεις, η αρμόδια αρχή πρέπει να διασφαλίσει ότι αυτά τα σωστικά μέσα και οι διατάξεις έχουν υποβληθεί σε δοκιμή, προκειμένου να επιβεβαιωθεί ότι συμμορφώνονται με τις απαιτήσεις του παρόντος κεφαλαίου, σύμφωνα με την οδηγία 96/98/ΕΚ του Συμβουλίου(9) σχετικά με τον εξοπλισμό πλοίων, η οποία περιλαμβάνει τις συστάσεις του ΙΜΟ περί δοκιμής σωστικών μέσων.Παράγραφος 6Τα σωστικά μέσα που απαιτούνται από το παρόν κεφάλαιο και για τα οποία λεπτομερείς προδιαγραφές δεν περιλαμβάνονται στο τμήμα Γ πρέπει να είναι στην κρίση της αρμόδιας αρχής, λαμβάνοντας υπόψη τις λεπτομερείς προδιαγραφές, όπως αυτές ορίζονται για τα συγκεκριμένα μέσα στο κεφάλαιο ΙΙΙ της Solas του 1974, όπως αυτή τροποποιήθηκε, και στον διεθνή κώδικα περί σωστικών μέσων του ΙΜΟ.Κανονισμός 6: Διαθεσιμότητα και στοιβασία σωστικών σκαφών και λέμβων περισυλλογήςΥποπαράγραφος 4 στοιχείο α)Κάθε σωστικό σκάφος πρέπει να είναι στοιβαγμένο:- έτσι ώστε ούτε το σωστικό σκάφος ούτε οι διατάξεις στοιβασίας του να επηρεάζουν τη λειτουργία οποιουδήποτε άλλου σωστικού σκάφους ή λέμβου περισυλλογής σε κάθε άλλη θέση καθαιρέσεως,- όσο πλησιέστερα στην επιφάνεια του νερού είναι ασφαλές και πρακτικά εφικτό και, στην περίπτωση σωστικού σκάφους εκτός των σωσίβιων σχεδιών που προορίζονται για καθαίρεση με ρίψη στη θάλασσα, σε θέση τέτοια ώστε το σωστικό σκάφος στη θέση επιβιβάσεως να μη βρίσκεται σε απόσταση μικρότερη των δύο μέτρων πάνω από την ίσαλο γραμμή με το πλοίο στο μέγιστο βύθισμα σε αντίξοες συνθήκες διαγωγής έως 10° και με κλίση έως 20° προς οποιαδήποτε πλευρά, ή υπό τη γωνία στην οποία βυθίζεται το εκτεθειμένο στον καιρό κατάστρωμα του πλοίου, όποια κλίση είναι η μικρότερη,- σε κατάσταση συνεχούς ετοιμότητας, έτσι ώστε δύο μέλη του πληρώματος να δύνανται να προβούν σε προετοιμασία προς επιβίβαση και καθαίρεση εντός πέντε λεπτών,- πλήρως εφοδιασμένο σύμφωνα με τις απαιτήσεις του παρόντος κεφαλαίου.Κανονισμός 23: Λέμβοι περισυλλογήςΥποπαράγραφος 1 στοιχείο β)Οι λέμβοι περισυλλογής μπορεί να είναι είτε άκαμπτες είτε φουσκωτές είτε συνδυασμός των δυο και πρέπει:i) να μην έχουν μήκος μικρότερο των 3,8 μέτρων και μεγαλύτερο των 8,5 μέτρων, με εξαίρεση για τα σκάφη μήκους μικρότερου των 5 μέτρων για τα οποία, είτε εξαιτίας του μεγέθους του σκάφους, είτε για άλλους λόγους για τους οποίους η μεταφορά τέτοιων λέμβων θεωρείται παράλογη ή πρακτικά ανέφικτη, η αρμόδια αρχή μπορεί να δεχθεί λέμβο περισυλλογής μικρότερου μήκους, όχι όμως μικρότερου των 3,3 μέτρων,ii) να έχουν τη δυνατότητα να μεταφέρουν τουλάχιστον πέντε άτομα καθιστά και ένα άτομο ξαπλωμένο θέση ή, για σκάφη μήκους μικρότερου των 45 μέτρων, σε περίπτωση λέμβων περισυλλογής μήκους μικρότερου των 3,8 μέτρων, να έχουν τη δυνατότητα να μεταφέρουν τουλάχιστον τέσσερα άτομα καθιστά και ένα άτομο ξαπλωμένο.Υποπαράγραφος 1 στοιχείο γ)Ο αριθμός των ατόμων τα οποία θα επιτραπεί να μεταφέρει μια λέμβος πρέπει να ορίζεται από την αρμόδια αρχή με τη διενέργεια μιας δοκιμής χωρητικότητας. Η ελάχιστη δυνατότητα μεταφοράς πρέπει να είναι όπως ορίζεται από τον κανονισμό 23 παράγραφος 1 στοιχείο β) σημείο ii). Το κάθισμα για τους επιβαίνοντες, εκτός από τον πηδαλιούχο, μπορεί να προβλέπεται στο πάτωμα. Δεν πρέπει να επιτρέπεται το κάθισμα στους πλευρικούς διαδρόμους, στα δοκάρια της πρύμνης ή στους φουσκωτούς πλωτήρες στις πλευρές της λέμβου.(1) Διεθνής σύμβαση του 1966 σχετικά με τις γραμμές φόρτωσης, όπως θεσπίστηκε από τη διεθνή διάσκεψη για τις γραμμές φόρτωσης στις 5 Απριλίου 1966 και εγκρίθηκε από τον Διεθνή Ναυτιλιακό Οργανισμό με το ψήφισμά του Α. 133 (V) της 25ης Οκτωβρίου 1967.(2) Ο κώδικας περί ευστάθειας στην άθικτη κατάσταση για όλους τους τύπους πλοίων που καλύπτονται από τις ρυθμίσεις του ΙΜΟ εγκρίθηκε από τον Διεθνή Ναυτιλιακό Οργανισμό με ψήφισμα Α. 749(18) της 4ης Νοεμβρίου 1993, όπως τροποποιήθηκε από το ψήφισμα MSC. 75(69).(3) Τα κριτήρια ευστάθειας για σκάφη ανοικτής θαλάσσης στα σημεία 4.5.6.2.1 έως 4.5.6.2.4 του Κώδικα περί ευστάθειας στην άθικτη κατάσταση για όλους τους τύπους πλοίων του ΙΜΟ μπορεί να θεωρηθούν αντίστοιχα των κριτηρίων ευστάθειας που αναφέρονται στον κανονισμό 2, παράγραφος 1 στοιχεία α) έως γ). Η αντιστοιχία αυτή μπορεί μόνο να εφαρμοστεί, κατά την κρίση της αρμόδιας αρχής, για αλιευτικά σκάφη που έχουν μορφή κύτους παρόμοια με εκείνη των σκαφών εφοδιασμού ανοικτής θαλάσσης.(4) Για θαλάσσιες περιοχές όπου μπορεί να προκύψει επικάθηση πάγου και για τις οποίες προτείνονται τροποποιήσεις της επιτρεπόμενης επικάθησης πάγου, βλέπε τις οδηγίες σχετικά με την επικάθηση πάγου οι οποίες περιέχονται στη σύσταση 2 του προσαρτήματος 3 στην τελική πράξη της διάσκεψης Torremolinos.(5) Βλέπε τις οδηγίες περί υποδιαίρεσης και υπολογισμού ευστάθειας σε περίπτωση βλάβης, που περιέχονται στη σύσταση 5 του προσαρτήματος 3 στην τελική πράξη της διάσκεψης Torremolinos.(6) Βλέπε επίσης τη σύσταση που δημοσίευσε η διεθνής ηλεκτροτεχνική επιτροπή, και ιδίως τη δημοσίευση 92 (ηλεκτρικές εγκαταστάσεις σε πλοία).(7) Βλέπε τον κώδικα περί επιπέδων θορύβου σε πλοία τον οποίο ενέκρινε ο ΙΜΟ με το ψήφισμά του A.468(XII) της 19ης Νοεμβρίου 1981.(8) Ο διεθνής κώδικας για την εφαρμογή διαδικασιών δοκιμών πυρός, όπως εγκρίθηκε από την επιτροπή ναυτικής ασφάλειας του Διεθνούς Ναυτιλιακού Οργανισμού με το ψήφισμα MSC.61(67).(9) ΕΕ L 46 της 17.2.1997, σ. 25."


Avis juridique important

|

31989L0100

Οδηγία 89/100/ΕΟΚ της Επιτροπής της 20ης Ιανουαρίου 1989 για την εξαίρεση του Βελγίου, της δανίας, της Γερμανίας, της ισπανίας, της Ιρλανδίας, του Λουξεμβούργου και του Ηνωμένου Βασιλείου από την εφαρμογή, σε ορισμένα είδη, των οδηγιών 66/401/ΕΟΚ, 66/402/ΕΟΚ, 69/205/ΕΟΚ και 70/458/ΕΟΚ του Συμβουλίου σχετικά με την εμπορία των σπόρων προς σπορά των κτηνοτροφικών φυτών, των σιτηρών, των ελαιούχων και ινωδών φυτών και των κηπευτικών

Επίσημη Εφημερίδα αριθ. L 038 της 10/02/1989 σ. 0036 - 0036 Φινλανδική ειδική έκδοση: Κεφάλαιο 3 τόμος 28 σ. 0139  Σουηδική ειδική έκδοση: Κεφάλαιο 3 τόμος 28 σ. 0139

***** ΟΔΗΓΙΑ ΤΗΣ ΕΠΙΤΡΟΠΗΣ  της 20ής Ιανουαρίου 1989  που τροποποιεί το παράρτημα ΙΙ της οδηγίας 66/401/ΕΟΚ του Συμβουλίου περί εμπορίας σπόρων προς σπορά κτηνοτροφικών φυτών  (89/100/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 66/401/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 88/380/ΕΟΚ (2), και ιδίως το άρθρο 21α,  Εκτιμώντας:  ότι, λόγω των συνθηκών καλλιέργειας και των μορφολογικών χαρακτηριστικών τους, οι σπόροι προς σπορά του αλωπέκουρου του λειμώνιου (Alopecurus pratensis) έχουν ιδιαίτερη υψηλή περιεκτικότητα σε σπόρους των ειδών πόας·  ότι για τους σπόρους προς σπορά του αλωπέκουρου του λειμώνιου είναι κατά συνέπεια δύσκολο να επιτευχθεί, όσον αφορά τους σπόρους των ειδών πόας, η μέγιστη περιεκτικότητα 1 % σε σπόρους ενός μόνον άλλου είδους φυτού όπως προβλέπεται στο παράρτημα ΙΙ της οδηγίας 66/401/ΕΟΚ·  ότι, για τους σπόρους προς σπορά της βρώμης της υψηλής ( Arrhenatherum elatius) και του τρισέτου του κίτρινου (Trisetum flavescens), που έχουν παρόμοια μορφολογικά χαρακτηριστικά, η εν λόγω μέγιστη περιεκτικότητα 1 % δεν εφαρμόζεται για τους σπόρους των ειδών πόας·  ότι κατά συνέπεια, δεδομένης της εξέλιξης των τεχνικών γνώσεων, είναι σκόπιμο να τροποποιηθεί το παράρτημα ΙΙ της οδηγίας 66/401/ΕΟΚ, έτσι ώστε να προβλεφθεί η ίδια διάταξη για τους σπόρους προς σπορά του αλωπέκουρου του λειμώνιου·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στο παράρτημα ΙΙ της οδηγίας 66/401/ΕΟΚ, στο τμήμα Ι σημείο 2 (Α) («Πίνακας»), στήλη 6 («Ειδική καθαρότητα - μέγιστη περιεκτικότητα σε σπόρους άλλων ειδών φυτών (% του βάρους) - ένα μόνον είδος»), μετά τον αριθμό «1,0» που προβλέπεται για το είδος Alopecurus pratensis, προστίθεται το στοιχείο «στ)».  Άρθρο 2  Τα κράτη μέλη λαμβάνουν τα μέτρα που είναι αναγκαία για να συμμορφωθούν προς τις διατάξεις της παρούσας οδηγίας το αργότερο την 1η Ιανουαρίου 1990. Ενημερώνουν αμέσως την Επιτροπή.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 20 Ιανουαρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. 125 της 11. 7. 1966, σ. 2298/66.  (2) ΕΕ αριθ. L 187 της 16. 7. 1988, σ. 31.


Avis juridique important

|

31998L0071

Οδηγία 98/71/ΕΚ του Ευρωπαϊκού Κοινοβουλίου και του Συμβουλίου της 13ης Οκτωβρίου 1998 για τη νομική προστασία σχεδίων και υποδειγμάτων

Επίσημη Εφημερίδα αριθ. L 289 της 28/10/1998 σ. 0028 - 0035

ΟΔΗΓΙΑ 98/71/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 13ης Οκτωβρίου 1998 για τη νομική προστασία σχεδίων και υποδειγμάτωνΤΟ ΕΥΡΩΠAΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠAΪΚΗΣ ΕΝΩΣΗΣ,Έχοντας υπόψη,τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,την πρόταση της Επιτροπής (1),τη γνώμη της Οικονομικής και Κοινωνικής Επιτροπής (2)Αποφασίζοντας σύμφωνα με τη διαδικασία του άρθρου 189 Β της συνθήκης (3), υπό το πρίσμα του κοινού σχεδίου που εγκρίθηκε από την επιτροπή συνδιαλλαγής στις 29 Ιουλίου 1998,Εκτιμώντας:(1) ότι οι στόχοι της Κοινότητας, όπως καθορίζονται στη Συνθήκη, περιλαμβάνουν τη θέση των βάσεων για μία διαρκώς στενότερη ένωση των λαών της Ευρώπης, τη σύσφιξη των σχέσεων μεταξύ των κρατών μελών της Κοινότητας και την εξασφάλιση της οικονομικής και κοινωνικής τους προόδου με κοινή δράση για την κατάργηση των φραγμών που διαιρούν την Ευρώπη 7 ότι προς το σκοπό αυτό η Συνθήκη προβλέπει την εγκαθίδρυση μιας εσωτερικής αγοράς που θα χαρακτηρίζεται από την εξάλειψη των εμποδίων στην ελεύθερη κυκλοφορία των εμπορευμάτων και τη δημιουργία ενός συστήματος που θα εξασφαλίζει ανόθευτο ανταγωνισμό μέσα στην εσωτερική αγορά 7 ότι η προσέγγιση των νομοθεσιών των κρατών μελών όσον αφορά την έννομη προστασία σχεδίων και υποδειγμάτων θα προαγάγει τους στόχους αυτούς 7(2) ότι οι διαφορές ως προς την έννομη προστασία των σχεδίων και υποδειγμάτων, τις οποίες εμφανίζουν οι νομοθεσίες των κρατών μελών έχουν άμεση επίδραση στην εγκαθίδρυση και λειτουργία της εσωτερικής αγοράς όσον αφορά τα εμπορεύματα τα οποία περιλαμβάνουν σχέδια και υποδείγματα 7 ότι τέτοιες διαφορές είναι σε θέση να στρεβλώσουν τον ανταγωνισμό μέσα στην εσωτερική αγορά 7(3) ότι για την εύρυθμη λειτουργία της εσωτερικής αγοράς χρειάζεται συνεπώς μια προσέγγιση των νομοθεσιών περί προστασίας των σχεδίων και υποδειγμάτων των κρατών μελών 7(4) ότι, κατά την προσέγγιση αυτή, είναι σημαντικό να ληφθούν υπόψη οι λύσεις και τα πλεονεκτήματα που θα προσφέρει το κοινοτικό σύστημα σχεδίων και υποδειγμάτων σε επιχειρήσεις που επιθυμούν να αποκτήσουν δικαιώματα επί σχεδίων και υποδειγμάτων 7(5) ότι δεν είναι απαραίτητο να επιχειρηθεί ολοκληρωτική προσέγγιση των νομοθεσιών των κρατών μελών για τα σχέδια και υποδείγματα, αλλά αρκεί η προσέγγιση να περιοριστεί σε εκείνες τις εθνικές νομοθετικές διατάξεις οι οποίες επηρεάζουν αμεσότερα τη λειτουργία της εσωτερικής αγοράς 7 ότι οι διατάξεις περί κυρώσεων, προσφυγών και επιβολής της νομοθεσίας εμπίπτουν στο εθνικό δίκαιο 7 ότι, αν τα κράτη μέλη ενεργήσουν μεμονωμένα, δεν θα μπορέσουν να επιτύχουν ικανοποιητικά την επιδιωκομένη περιορισμένη προσέγγιση 7(6) ότι, κατά συνέπεια, τα κράτη μέλη πρέπει να παραμείνουν ελεύθερα να καθορίσουν τις διαδικαστικές διατάξεις που αφορούν την καταχώριση, την ανανέωση και την ακύρωση των δικαιωμάτων επί των σχεδίων και υποδειγμάτων, καθώς και τις διατάξεις σχετικά με τις συνέπειες αυτής της ακυρότητας 7(7) ότι η παρούσα οδηγία δεν αποκλείει την επί των σχεδίων και υποδειγμάτων εφαρμογή εθνικής ή κοινοτικής νομοθεσίας που παρέχει προστασία διαφορετική της παρεχομένης με την καταχώριση ή δημοσίευση σχεδίου ή υποδείγματος, όπως η νομοθεσία σχετικά με τα δικαιώματα από μη καταχωριμένα σχέδια και υποδείγματα, τα εμπορικά σήματα, τα διπλώματα ευρεσιτεχνίας και τα υποδείγματα χρησιμότητας, τον αθέμιτο ανταγωνισμό ή την αστική ευθύνη 7(8) ότι, ενόσω δεν υφίσταται εναρμόνιση των νομοθεσιών σχετικά με την πνευματική ιδιοκτησία, είναι σημαντικό να καθιερωθεί η αρχή της σώρευσης της ειδικής προστασίας των σχεδίων και υποδειγμάτων μέσω της καταχώρισης αφενός και της νομοθεσίας περί πνευματικής ιδιοκτησίας αφετέρου, ενώ παράλληλα τα κράτη μέλη παραμένουν ελεύθερα να καθορίσουν την έκταση της προστασίας βάσει της πνευματικής ιδιοκτησίας και τους όρους παροχής αυτής της προστασίας 7(9) ότι, για την επίτευξη των στόχων της εσωτερικής αγοράς, οι όροι κτήσης δικαιώματος επί καταχωριμένου σχεδίου ή υποδείγματος πρέπει να είναι οι ίδιοι σε όλα τα κράτη μέλη 7 ότι για τον σκοπό αυτό χρειάζεται ενιαίος ορισμός της έννοιας των σχεδίων και υποδειγμάτων και των απαιτήσεων που πρέπει να πληρούνται ως προς το νεωτερισμό και την ατομικότητα προκειμένου να αποκτηθούν δικαιώματα επί καταχωριμένων σχεδίων και υποδειγμάτων 7(10) ότι, προκειμένου να διευκολυνθεί η ελεύθερη κυκλοφορία των εμπορευμάτων, είναι σημαντικό να διασφαλισθεί κατ' αρχήν ότι η καταχώριση σχεδίων και υποδειγμάτων παρέχει στον δικαιούχο ισότιμη προστασία σε όλα τα κράτη μέλη 7(11) ότι η προστασία που παρέχεται στο δικαιούχο με την καταχώριση αφορά τα χαρακτηριστικά ενός σχεδίου ή υποδείγματος προϊόντος, εν όλω ή εν μέρει, τα οποία εμφαίνονται σαφώς στην αίτηση καταχώρισης και διατίθενται στο κοινό με δημοσίευση ή πρόσβαση στον αντίστοιχο φάκελο 7(12) ότι η προστασία δεν θα πρέπει να επεκταθεί σε εκείνα τα συστατικά του προϊόντος τα οποία δεν είναι ορατά κατά τη συνήθη χρήση του ή στα στοιχεία εκείνα του συστατικού τα οποία δεν είναι ορατά όταν το προϊόν συναρμολογηθεί ή τα οποία δεν θα πληρούσαν αυτά καθαυτά τις προυποθέσεις νεωτερισμού και ατομικότητας του προϊόντος 7 ότι τα στοιχεία του σχεδίου ή υποδείγματος τα οποία ως εκ τούτου δεν είναι δεκτικά προστασίας δεν θα πρέπει να λαμβάνονται υπόψη όταν σταθμίζεται κατά πόσον άλλα χαρακτηριστικά του σχεδίου ή υποδείγματος πληρούν τους όρους προστασίας 7(13) ότι η εκτίμηση της ατομικότητας του σχεδίου ή υποδείγματος θα πρέπει να βασίζεται στο κατά πόσο η συνολική εντύπωση που προκαλεί στον ενημερωμένο χρήστη το σχέδιο ή υπόδειγμα διαφέρει από αυτήν που του προκαλεί οποιοδήποτε άλλο από το σύνολο των υπαρχόντων σχεδίων ή υποδειγμάτων, λαμβανομένης υπόψη της φύσης του προϊόντος στο οποίο το σχέδιο ή υπόδειγμα έχει εφαρμοσθεί ή ενσωματωθεί και, ιδίως, του βιομηχανικού κλάδου στον οποίο εντάσσεται και του βαθμού της ελευθερίας του δημιουργού κατά την εκπόνηση του σχεδίου ή υποδείγματος 7(14) ότι δεν θα πρέπει να παρακωλυθεί η τεχνολογική καινοτομία με τη χορήγηση προστασίας στα στοιχεία εκείνα του σχεδίου ή υποδείγματος που υπαγορεύονται αποκλειστικά από μια τεχνική λειτουργία 7 ότι προφανώς αυτό δεν συνεπάγεται ότι το σχέδιο ή υπόδειγμα θα πρέπει να έχει αισθητικό χαρακτήρα 7 ότι, επιπλέον, η διαλειτουργικότητα των προϊόντων διαφόρων κατασκευαστών δεν θα πρέπει να παρεμποδιστεί με την επέκταση της προστασίας στα σχέδια και υποδείγματα μηχανικών εξαρτημάτων 7 ότι τα στοιχεία ενός σχεδίου ή υποδείγματος τα οποία δεν είναι δεκτικά προστασίας για τους λόγους αυτούς δεν θα πρέπει να λαμβάνονται υπόψη όταν σταθμίζεται κατά πόσον άλλα χαρακτηριστικά του σχεδίου ή υποδείγματος πληρούν τους όρους προστασίας 7(15) ότι, ωστόσο, τα μηχανικά εξαρτήματα αρθρωμένων προϊόντων είναι δυνατόν να αποτελούν σημαντικό στοιχείο του καινοτόμου χαρακτήρα των προϊόντων αυτών και να παρουσιάζουν σημαντικό εμπορικό ενδιαφέρον, και επομένως χρήζουν προστασίας 7(16) ότι δεν πρέπει να υφίσταται δικαίωμα επί σχεδίου ή υποδείγματος αντικειμένου στη δημόσια τάξη ή τα χρηστά ήθη 7 ότι η παρούσα οδηγία δεν αποτελεί εναρμόνιση των εθνικών εννοιών της δημόσιας τάξης ή των χρηστών ηθών 7(17) ότι είναι θεμελιώδες για την ομαλή λειτουργία της εσωτερικής αγοράς να είναι ενιαία η διάρκεια της δια καταχωρήσεως προστασίας σχεδίων και υποδειγμάτων 7(18) ότι η παρούσα οδηγία ισχύει με την επιφύλαξη της εφαρμογής των περί ανταγωνισμού κανόνων των άρθρων 85 και 86 της συνθήκης 7(19) ότι η ταχεία έκδοση της παρούσας οδηγίας αποτελεί πλέον για ορισμένους βιομηχανικούς τομείς ζήτημα επείγουσας ανάγκης 7 ότι, προς το παρόν, είναι αδύνατη η πλήρης προσέγγιση των νομοθεσιών των κρατών μελών σχετικά με τη χρήση προστατευομένων σχεδίων ή υποδειγμάτων με σκοπό την επισκευή ενός σύνθετου προϊόντος κατά τρόπο ώστε να αποκατασταθεί η αρχική του εμφάνιση, όταν το προϊόν στο οποίο ενσωματώνεται ή εφαρμόζεται το σχέδιο ή υπόδειγμα αποτελεί συστατικό ενός σύνθετου προϊόντος από την εμφάνιση του οποίου εξαρτάται το προστατευόμενο σχέδιο ή υπόδειγμα 7 ότι η έλλειψη πλήρους προσέγγισης των νομοθεσιών των κρατών μελών σχετικά με τη χρήση προστατευομένων σχεδίων ή υποδειγμάτων για την εν λόγω επισκευή σύνθετου προϊόντος δεν θα πρέπει να εμποδίσει την προσέγγιση των άλλων εθνικών νομοθετικών διατάξεων περί σχεδίων ή υποδειγμάτων, οι οποίες επηρεάζουν πιο άμεσα τη λειτουργία της εσωτερικής αγοράς 7 ότι για το λόγο αυτό τα κράτη μέλη θα πρέπει, εν τω μεταξύ, να διατηρήσουν σε ισχύ διατάξεις σύμφωνα με τη συνθήκη οι οποίες αφορούν τη χρήση του σχεδίου ή υποδείγματος συστατικών που χρησιμοποιούνται για την επισκευή ενός σύνθετου προϊόντος κατά τρόπον ώστε να αποκατασταθεί η αρχική του εμφάνιση ή, εφόσον εισάγουν νέες διατάξεις που αφορούν τέτοια χρήση, θα πρέπει οι διατάξεις αυτές να θέτουν ως μοναδικό στόχο την ελευθέρωση της αγοράς των εν λόγω συστατικών 7 ότι τα κράτη μέλη τα οποία, κατά την ημερομηνία ενάρξεως ισχύος της παρούσας οδηγίας, δεν μεριμνούν για την προστασία των σχεδίων ή υποδειγμάτων για συστατικά, δεν υποχρεούνται να θεσπίσουν την καταχώριση των σχεδίων ή υποδειγμάτων για τα ανωτέρω συστατικά 7 ότι τρία έτη μετά την ημερομηνία εφαρμογής, η Επιτροπή θα πρέπει να υποβάλει ανάλυση σχετικά με τις συνέπειες των διατάξεων της παρούσας οδηγίας για την κοινοτική βιομηχανία, τους καταναλωτές, τον ανταγωνισμό, καθώς και τη λειτουργία της εσωτερικής αγοράς 7 ότι, όσον αφορά τα συστατικά συνθέτων προϊόντων, η ανάλυση θα πρέπει να λαμβάνει ιδιαίτερα υπόψη την εναρμόνιση επί τη βάσει των πιθανών επιλογών, συμπεριλαμβανομένου και συστήματος αμοιβών καθώς και περιορισμένης περιόδου αποκλειστικότητας 7 ότι, το αργότερον ένα έτος μετά την υποβολή της αναλύσεώς της, η Επιτροπή, κατόπιν διαβουλεύσεων που διεξάγει με τα περισσότερο επηρεαζόμενα μέρη, θα προτείνει στο Ευρωπαϊκό Κοινοβούλιο και το Συμβούλιο τυχόν τροποποιήσεις της παρούσας οδηγίας που απαιτούνται για την ολοκλήρωση της εσωτερικής αγοράς όσον αφορά συστατικά σύνθετων προϊόντων και οποιεσδήποτε άλλες τροποποιήσεις κρίνει αναγκαίες 7(20) ότι σε καμία περίπτωση η μεταβατική διάταξη στο άρθρο 14 σχετικά με το σχέδιο ή υπόδειγμα ενός συστατικού που χρησιμοποιείται για την επισκευή ενός σύνθετου προϊόντος κατά τρόπον ώστε να αποκατασταθεί η αρχική του εμφάνιση δεν νοείται ότι συνιστά φραγμό ή εμπόδιο στην ελεύθερη κυκλοφορία ενός προϊόντος που αποτελεί συστατικό συνθέτου προϊόντος 7(21) ότι οι ουσιαστικοί λόγοι απορρίψεως της αιτήσεως καταχωρήσεως σε εκείνα τα κράτη μέλη τα οποία προβλέπουν εξέταση των αιτήσεων επί της ουσίας πριν από την καταχώριση, καθώς και οι ουσιαστικοί λόγοι ακυρώσεως καταχωριμένων σχεδίων και υποδειγμάτων σε όλα τα κράτη μέλη, πρέπει να προβλέπονται εξαντλητικώς,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Ορισμοί Για τους σκοπούς της παρούσας οδηγίας νοούνται ως:α) «σχέδιο ή υπόδειγμα»: η εμφάνιση του συνόλου ή μέρους ενός προϊόντος, η οποία προκύπτει από τα χαρακτηριστικά του, και ιδίως από τη γραμμή, το περίγραμμα, τα χρώματα, το σχήμα, την υφή ή/και τα υλικά του ίδιου του προϊόντος ή/και της διακόσμησης που φέρει 7β) «προϊόν»: κάθε βιομηχανικό αντικείμενο ή χειροτέχνημα, συμπεριλαμβανομένων, μεταξύ άλλων, ορισμένων τμημάτων που προορίζονται για συναρμολόγηση σε ένα σύνθετο προϊόν, της συσκευασίας, της παρουσίασης, των γραφικών συμβόλων και των τυπογραφικών στοιχείων, όχι όμως και των προγραμμάτων ηλεκτρονικών υπολογιστών 7γ) «σύνθετο προϊόν»: το προϊόν που αποτελείται από πολλά συστατικά δυνάμενα να αντικατασταθούν επιτρέποντας την αποσυναρμολόγηση και επανασυναρμολόγηση του προϊόντος.Άρθρο 2 Πεδίο εφαρμογής 1. Η παρούσα οδηγία εφαρμόζεται:α) στα δικαιώματα επί σχεδίων και υποδειγμάτων που έχουν καταχωριθεί στα κεντρικά γραφεία βιομηχανικής ιδιοκτησίας των κρατών μελών 7β) στα δικαιώματα επί σχεδίων και υποδειγμάτων που έχουν καταχωριθεί στο Γραφείο Σχεδίων και Υποδειγμάτων της Μπενελούξ 7γ) στα δικαιώματα επί σχεδίων και υποδειγμάτων που έχουν καταχωριθεί βάσει διεθνών συμφωνιών εν ισχύι σε κράτος μέλος 7δ) στις αιτήσεις καταχώρισης δικαιωμάτων επί σχεδίων και υποδειγμάτων οι οποίες αναφέρονται στα στοιχεία α), β) και γ).2. Για τους σκοπούς της παρούσας οδηγίας, η καταχώριση σχεδίου ή υποδείγματος περιλαμβάνει και τη δημοσίευση η οποία χωρεί μετά την κατάθεση του σχεδίου στο γραφείο βιομηχανικής ιδιοκτησίας κράτους μέλους στο οποίο η δημοσίευση έχει ως αποτέλεσμα τη σύσταση του δικαιώματος επί του σχεδίου ή υποδείγματος.Άρθρο 3 Προϋποθέσεις προστασίας 1. Τα κράτη μέλη προστατεύουν δια της καταχωρήσεως τα σχέδια και υποδείγματα και παρέχουν στους κατόχους τους αποκλειστικά δικαιώματα επ' αυτών, σύμφωνα με τις διατάξεις της παρούσας οδηγίας.2. Ένα σχέδιο ή υπόδειγμα προστατεύεται δια δικαιώματος επί σχεδίου εφόσον είναι νέο και παρουσιάζει ατομικότητα.3. Σχέδιο ή υπόδειγμα που εφαρμόζεται ή ενσωματώνεται σε προϊόν, το οποίο αποτελεί συστατικό σύνθετου προϊόντος, είναι νέο και έχει ατομικότητα μόνο εάν:α) το συστατικό, αφού ενσωματωθεί στο σύνθετο προϊόν, παραμένει ορατό κατά τη συνήθη χρήση του προϊόντος καιβ) τα ορατά χαρακτηριστικά του συστατικού πληρούν, αυτά καθαυτά, τις προϋποθέσεις ως προς το νεωτερισμό και την ατομικότητα.4. Ως «συνήθης χρήση» κατά την έννοια της παραγράφου 3 στοιχείο α) νοείται η χρήση εκ μέρους του τελικού καταναλωτή, χωρίς να περιλαμβάνονται η συντήρηση, η εξυπηρέτηση ή οι εργασίες επισκευής.Άρθρο 4 Νεωτερισμός Ένα σχέδιο ή υπόδειγμα θεωρείται νέο εάν, μέχρι την ημερομηνία κατάθεσης της αίτησης καταχώρισης ή, εφόσον διεκδικείται προτεραιότητα, μέχρι την ημερομηνία της προτεραιότητας, δεν έχει διατεθεί στο κοινό ταυτόσημο σχέδιο ή υπόδειγμα. Λογίζονται ως ταυτόσημα τα σχέδια ή υποδείγματα, τα χαρακτηριστικά των οποίων διαφέρουν μόνο ως προς επουσιώδεις λεπτομέρειες.Άρθρο 5 Ατομικότητα 1. Ένα σχέδιο ή υπόδειγμα έχει ατομικότητα εφόσον η συνολική εντύπωση που προκαλεί στον ενημερωμένο χρήστη διαφέρει από τη συνολική εντύπωση που προκαλεί στον εν λόγω χρήστη κάθε σχέδιο ή υπόδειγμα το οποίο έχει διατεθεί στο κοινό πριν από την κατάθεση της αίτησης καταχώρισης ή, εφόσον διεκδικείται προτεραιότητα, πριν από την ημερομηνία της προτεραιότητας.2. Προκειμένου να εκτιμηθεί η ατομικότητα, λαμβάνεται υπόψη ο βαθμός της ελευθερίας του δημιουργού κατά την εκπόνηση του σχεδίου ή υποδείγματος.Άρθρο 6 Γνωστοποίηση 1. Για την εφαρμογή των άρθρων 4 και 5, θεωρείται ότι ένα σχέδιο ή υπόδειγμα έχει διατεθεί στο κοινό, αν έχει δημοσιευθεί μέσω της καταχώρισής του ή με άλλον τρόπο, ή έχει εκτεθεί, έχει χρησιμοποιηθεί στο εμπόριο ή έχει γίνει γνωστό με άλλον τρόπο, εκτός εάν τα γεγονότα αυτά λογικά δεν θα ήταν δυνατόν να γίνουν γνωστά κατά τη συνήθη πορεία των πραγμάτων στους ειδικευμένους κύκλους του κλάδου οι οποίοι ασκούν δραστηριότητες εντός της Κοινότητας πριν από την κατάθεση της αίτησης καταχώρισης ή, εάν διεκδικείται προτεραιότητα, πριν από την ημερομηνία της προτεραιότητας. Ωστόσο, ένα σχέδιο ή υπόδειγμα δεν θεωρείται ότι έχει γίνει γνωστό στο κοινό εκ μόνου του λόγου ότι έχει αποκαλυφθεί σε κάποιο τρίτο πρόσωπο υπό ρητό ή σιωπηρό όρο εμπιστευτικότητας.2. Η γνωστοποίηση δεν λαμβάνεται υπόψη στο πλαίσιο της εφαρμογής των άρθρων 4 και 5, εάν ένα σχέδιο ή υπόδειγμα για το οποίο διεκδικείται προστασία με καταχώριση σε κράτος μέλος, έχει διατεθεί στο κοινό:α) από το σχεδιαστή, το διάδοχό του ή τρίτον κατόπιν πληροφοριών που παρέσχε ή ενεργειών στις οποίες προέβη ο σχεδιαστής ή ο διάδοχός του καιβ) κατά το 12μηνο που προηγήθηκε της κατάθεσης της αίτησης ή, εφόσον διεκδικείται προτεραιότητα, της ημερομηνίας της προτεραιότητας.3. Η παράγραφος 2 εφαρμόζεται επίσης αν το σχέδιο ή υπόδειγμα έχει διατεθεί στο κοινό συνεπεία καταχρηστικής συμπεριφοράς έναντι του δημιουργού ή του διαδόχου του.Άρθρο 7 Σχέδια ή υποδείγματα υπαγορευόμενα από την τεχνική τους λειτουργία και σχέδια ή υποδείγματα διασυνδέσεων 1. Η καταχώριση σχεδίου ή υποδείγματος δεν παρέχει δικαιώματα επί των χαρακτηριστικών της εμφάνισης ενός προϊόντος, τα οποία υπαγορεύονται αποκλειστικά από την τεχνική του λειτουργία.2. Η καταχώριση δεν παρέχει δικαιώματα επί των χαρακτηριστικών της εμφάνισης σχεδίου ή υποδείγματος, τα οποία πρέπει υποχρεωτικώς να αναπαραχθούν με την ακριβή μορφή και τις διαστάσεις τους, ώστε το προϊόν στο οποίο ενσωματώνεται ή εφαρμόζεται το σχέδιο ή υπόδειγμα να μπορεί να συνδεθεί μηχανικά με άλλο προϊόν ή να τοποθετηθεί μέσα, γύρω ή επάνω σε άλλο προϊόν ώστε κάθε ένα από αυτά να μπορεί να επιτελεί τη λειτουργία του.3. Κατά παρέκκλιση από την παράγραφο 2, η καταχώριση παρέχει δικαιώματα, σύμφωνα με τις προϋποθέσεις των άρθρων 4 και 5, επί σχεδίου ή υποδείγματος το οποίο καθιστά δυνατή την πολλαπλή συναρμολόγηση ή σύνδεση αμοιβαίως υποκαταστασίμων προϊόντων σε ένα σύστημα αρθρωτών στοιχείων.Άρθρο 8 Σχέδια ή υποδείγματα αντίθετα προς τη δημόσια τάξη ή τα χρηστά ήθη Η καταχώριση σχεδίου ή υποδείγματος δεν παρέχει δικαιώματα επί σχεδίου ή υποδείγματος αντιβαίνοντος προς τη δημόσια τάξη ή τα χρηστά ήθη.Άρθρο 9 Έκταση της προστασίας 1. Η προστασία που παρέχεται από ένα δικαίωμα επί σχεδίου ή υποδείγματος καλύπτει τα σχέδια ή υποδείγματα εκείνα που δεν προκαλούν στον ενημερωμένο χρήστη διαφορετική συνολική εντύπωση.2. Προκειμένου να εκτιμηθεί η έκταση της προστασίας, λαμβάνεται υπόψη ο βαθμός της ελευθερίας του δημιουργού κατά την εκπόνηση του σχεδίου ή υποδείγματος.Άρθρο 10 Διάρκεια της προστασίας Με την καταχώριση, ένα σχέδιο ή υπόδειγμα που πληροί τις προϋποθέσεις του άρθρου 3 παράγραφος 2, προστατεύεται επί μία ή περισσότερες περιόδους πέντε ετών από την ημερομηνία κατάθεσης της αίτησης καταχώρισης. Ο δικαιούχος μπορεί να ανανεώσει τη διάρκεια προστασίας για μία ή περισσότερες περιόδους πέντε ετών, με όριο τα είκοσι πέντε χρόνια από την ημερομηνία κατάθεσης της αίτησης.Άρθρο 11 Ακυρότητα ή απόρριψη της καταχώρισης 1. Η αίτηση καταχώρισης σχεδίου ή υποδείγματος απορρίπτεται ή, αν αυτό έχει ήδη καταχωριθεί, το επ' αυτού δικαίωμα κηρύσσεται άκυρο, εφόσον:α) δεν πρόκειται για σχέδιο ή υπόδειγμα κατά την έννοια του άρθρου 1 στοιχείο α) 7 ήβ) το σχέδιο ή υπόδειγμα δεν πληροί τις προϋποθέσεις των άρθρων 3 έως 8 7 ήγ) ο υποβάλλων την αίτηση ή ο κάτοχος του δικαιώματος επί του σχεδίου ή υποδείγματος δεν έχει σχετικό δικαίωμα σύμφωνα με τη νομοθεσία του οικείου κράτους μέλους 7 ήδ) εάν το σχέδιο ή υπόδειγμα συγκρούεται με προηγούμενο σχέδιο ή υπόδειγμα το οποίο έχει διατεθεί στο κοινό μετά την κατάθεση της αίτησης καταχώρισης ή, εάν διεκδικείται προτεραιότητα, μετά την προτεραιότητα, και το οποίο προστατεύεται ήδη πριν από την εν λόγω ημερομηνία με καταχωριμένο κοινοτικό σχέδιο ή υπόδειγμα ή αίτηση για καταχώριση κοινοτικού σχεδίου ή υποδείγματος ή με καταχώριση σχεδίου ή υποδείγματος στο οικείο κράτος μέλος, ή με αίτηση για καταχώριση των σχετικών δικαιωμάτων.2. Τα κράτη μέλη μπορούν επίσης να προβλέψουν ότι η καταχώριση σχεδίου ή υποδείγματος απορρίπτεται ή το τυχόν καταχωριθέν δικαίωμα ακυρώνεται, εφόσον:α) ένα διακριτικό σημείο χρησιμοποιείται σε μεταγενέστερο σχέδιο ή υπόδειγμα και η κοινοτική νομοθεσία ή η νομοθεσία του οικείου κράτους μέλους η οποία διέπει αυτό το διακριτικό σημείο παρέχει στο δικαιούχο του το δικαίωμα να απαγορεύει την εν λόγω χρήση 7 ήβ) το σχέδιο ή υπόδειγμα συνιστά μη επιτρεπόμενη χρήση έργου το οποίο προστατεύεται βάσει της νομοθεσίας περί πνευματικής ιδιοκτησίας του οικείου κράτους μέλους 7 ήγ) το σχέδιο ή υπόδειγμα συνιστά ακατάλληλη χρήση οποιουδήποτε από τα είδη που απαριθμούνται στο άρθρο 6β της σύμβασης των Παρισίων για την προστασία της βιομηχανικής ιδιοκτησίας, ή σημείων, εμβλημάτων και θυρεών εκτός εκείνων που καλύπτονται από το άρθρο 6β της εν λόγω σύμβασης και τα οποία έχουν ιδιαίτερη σημασία από άποψη δημοσίου συμφέροντος στο οικείο κράτος μέλος.3. Το λόγο που προβλέπεται στην παράγραφο 1, στοιχείο γ), μπορεί να επικαλεσθεί μόνον o κάτοχος του δικαιώματος επί σχεδίου ή υποδείγματος σύμφωνα με τη νομοθεσία του οικείου κράτους μέλους.4. Τους λόγους που προβλέπονται στην παράγραφο 1, στοιχείο δ) και στην παράγραφο 2, στοιχεία α) και β), μπορεί να επικαλεσθεί μόνον ο υποβάλλων την αίτηση ή ο κάτοχος του ανταγωνιστικού δικαιώματος.5. Τους λόγους που προβλέπονται στην παράγραφο 2, στοιχείο γ), μπορεί να επικαλεσθεί μόνον το πρόσωπο ή ο φορέας τον οποίο αφορά η σχετική χρήση.6. Οι παράγραφοι 4 και 5 δεν θίγουν την ευχέρεια των κρατών μελών να προβλέπουν ότι και η αρμόδια αρχή του οικείου κράτους μέλους μπορεί να επικαλείται αυτεπαγγέλτως τους λόγους που προβλέπονται στην παράγραφο 1, στοιχείο δ) και στην παράγραφο 2, στοιχείο γ).7. Εάν έχει απορριφθεί η αίτηση καταχώρισης σχεδίου ή υποδείγματος, ή έχει κηρυχθεί άκυρο το δικαίωμα, δυνάμει της παραγράφου 1, στοιχείο β), ή της παραγράφου 2, μπορεί να καταχωριθεί το σχέδιο ή υπόδειγμα ή να διατηρηθεί το δικαίωμα σε τροποποιημένη μορφή, εάν με τη μορφή αυτή πληρούνται οι προϋποθέσεις προστασίας και διατηρείται η ταυτότητα του σχεδίου ή υποδείγματος. Η καταχώριση ή η διατήρηση σε τροποποιημένη μορφή μπορεί να περιλαμβάνει καταχώριση συνοδευόμενη από μερική παραίτηση εκ μέρους του κατόχου του δικαιώματος επί σχεδίου ή υποδείγματος, ή εγγραφή σε μητρώο σχεδίων και υποδειγμάτων δικαστικής απόφασης με την οποία κηρύσσεται η μερική ακυρότητα του σχεδίου ή υποδείγματος.8. Κάθε κράτος μέλος μπορεί να προβλέψει ότι, κατά παρέκκλιση από τις παραγράφους 1 έως 7, οι λόγοι απόρριψης ή ακυρότητας της καταχώρισης οι οποίοι ισχύουν στο έδαφός του πριν από την μεταφορά της παρούσας οδηγίας στο εσωτερικό του δίκαιο εφαρμόζονται σε αιτήσεις καταχώρισης σχεδίων ή υποδειγμάτων υποβληθείσες πριν από την ημερομηνία αυτή, καθώς και στις συνακόλουθες καταχωρήσεις.9. Η ακυρότητα του δικαιώματος μπορεί να κηρυχθεί ακόμη και μετά την έκπτωση ή την παραίτηση απ' αυτό.Άρθρο 12 Δικαιώματα που παρέχει το σχέδιο ή υπόδειγμα 1. Με την καταχώριση ο δικαιούχος σχεδίου ή υποδείγματος αποκτά το αποκλειστικό δικαίωμα να το χρησιμοποιεί και να απαγορεύει τη χρησιμοποίησή του σε οποιονδήποτε τρίτο χωρίς τη συγκατάθεσή του. Η ανωτέρω χρήση καλύπτει ιδίως την κατασκευή, προσφορά, διάθεση στην αγορά, εισαγωγή, εξαγωγή ή χρήση προϊόντος στο οποίο έχει ενσωματωθεί ή εφαρμοσθεί το εν λόγω σχέδιο ή υπόδειγμα, καθώς και την αποθήκευση προϊόντος για τους σκοπούς αυτούς.2. Αν, κατά τη νομοθεσία κράτους μέλους, οι ενέργειες που αναφέρονται στην παράγραφο 1 ήταν αδύνατον να εμποδισθούν πριν από την ημερομηνία κατά την οποία τίθεται σε ισχύ η μεταφορά της παρούσας οδηγίας στο εσωτερικό του δίκαιο, δεν είναι δυνατόν να προβληθούν τα δικαιώματα τα οποία απορρέουν εκ της καταχωρήσεως σχεδίου ή υποδείγματος για να απαγορευθεί η συνέχιση των εν λόγω ενεργειών από οιονδήποτε τις είχε αρχίσει πριν από την ημερομηνία αυτή.Άρθρο 13 Περιορισμός των δικαιωμάτων που παρέχει το σχέδιο ή υπόδειγμα 1. Τα δικαιώματα που παρέχει η καταχώριση των σχεδίων ή υποδειγμάτων δεν πρέπει να ασκούνται:α) σε ιδιωτικές πράξεις που γίνονται για μη εμπορικούς σκοπούς 7β) σε πράξεις που γίνονται για πειραματικούς σκοπούς 7γ) σε πράξεις αναπαραγωγής του σχεδίου ή υποδείγματος χάριν παραδείγματος ή διδασκαλίας, εφόσον αυτές οι πράξεις δεν αντίκεινται στα συναλλακτικά ήθη, δεν βλάπτουν παρανόμως τη συνήθη εκμετάλλευση του σχεδίου ή υποδείγματος και εφόσον μνημονεύεται η πηγή από την οποία ελήφθησαν.2. Εξάλλου, τα δικαιώματα που παρέχει η καταχώριση σχεδίου ή υποδείγματος δεν πρέπει να ασκούνται:α) στον εξοπλισμό πλοίων και αεροσκαφών εγγεγραμμένων σε άλλη χώρα, όταν εισέρχονται προσωρινά στο έδαφος του οικείου κράτους μέλους 7β) στην εισαγωγή, στο οικείο κράτος μέλος, ανταλλακτικών και εξαρτημάτων με σκοπό την επισκευή των εν λόγω πλοίων και αεροσκαφών 7γ) στην εκτέλεση επισκευών επ' αυτών.Άρθρο 14 Μεταβατική διάταξη Έως ότου εγκριθούν τροποποιήσεις της παρούσας οδηγίας κατόπιν προτάσεως της Επιτροπής βάσει του άρθρου 18, τα κράτη μέλη διατηρούν σε ισχύ τις υπάρχουσες νομικές διατάξεις που αφορούν τη χρήση του σχεδίου ή υποδείγματος συστατικών που χρησιμοποιούνται για την επισκευή ενός σύνθετου προϊόντος κατά τρόπον ώστε να αποκατασταθεί η αρχική του εμφάνιση, και εισάγουν αλλαγές στις εν λόγω διατάξεις μόνον εφόσον οι διατάξεις αυτές θέτουν ως στόχο την ελευθέρωση της αγοράς των εν λόγω συστατικών.Άρθρο 15 Ανάλωση δικαιωμάτων Τα δικαιώματα που παρέχει η καταχώριση σχεδίου ή υποδείγματος δεν εκτείνονται στις πράξεις που αφορούν ένα προϊόν στο οποίο έχει ενσωματωθεί ή εφαρμοσθεί ένα σχέδιο ή υπόδειγμα που εμπίπτει στο πεδίο προστασίας του σχετικού δικαιώματος, όταν το προϊόν έχει διατεθεί στην αγορά της Κοινότητας από τον ίδιο τον δικαιούχο του σχεδίου ή υποδείγματος ή με τη συναίνεσή του.Άρθρο 16 Σχέση με άλλες μορφές προστασίας Οι διατάξεις της παρούσας οδηγίας δεν θίγουν άλλες διατάξεις του κοινοτικού ή του οικείου εθνικού δικαίου σχετικά με τα δικαιώματα από μη καταχωριμένα σχέδια και υποδείγματα, τα εμπορικά σήματα ή άλλα διακριτικά σημεία, τα διπλώματα ευρεσιτεχνίας και τα υποδείγματα χρησιμότητας, τα τυπογραφικά στοιχεία, την αστική ευθύνη ή τον αθέμιτο ανταγωνισμό.Άρθρο 17 Σχέση με τα δικαιώματα πνευματικής ιδιοκτησίας Το σχέδιο ή υπόδειγμα που έχει καταχωριθεί σε ένα ή ως προς ένα κράτος μέλος σύμφωνα με την παρούσα οδηγία είναι επίσης δεκτικό προστασίας βάσει της νομοθεσίας περί πνευματικής ιδιοκτησίας του κράτους αυτού από την ημερομηνία κατά την οποία δημιουργήθηκε ή αποτυπώθηκε με οποιαδήποτε μορφή. Η έκταση και οι όροι της προστασίας, συμπεριλαμβανομένου και του απαιτούμενου βαθμού πρωτοτυπίας, καθορίζονται από κάθε κράτος μέλος.Άρθρο 18 Επανεξέταση Τρία έτη μετά την ημερομηνία εφαρμογής που ορίζεται στο άρθρο 19, η Επιτροπή υποβάλλει ανάλυση σχετικά με τις συνέπειες των διατάξεων της παρούσας οδηγίας για την κοινοτική βιομηχανία, ιδιαίτερα δε για τους περισσότερο επηρεαζόμενους τομείς της κοινοτικής βιομηχανίας και κυρίως τους κατασκευαστές συνθέτων προϊόντων και συστατικών, τους καταναλωτές, τον ανταγωνισμό και τη λειτουργία της εσωτερικής αγοράς. Το αργότερο, ένα έτος μετά, η Επιτροπή προτείνει στο Ευρωπαϊκό Κοινοβούλιο και το Συμβούλιο τις τυχόν τροποποιήσεις της παρούσας οδηγίας που απαιτούνται για την ολοκλήρωση της εσωτερικής αγοράς όσον αφορά συστατικά σύνθετων προϊόντων και οποιεσδήποτε άλλες τροποποιήσεις κρίνει αναγκαίες υπό το πρίσμα των διαβουλεύσεων που διεξάγει με τα περισσότερο επηρεαζόμενα μέρη.Άρθρο 19 Εφαρμογή 1. Τα κράτη μέλη θέτουν σε ισχύ τις αναγκαίες νομοθετικές, κανονιστικές ή διοικητικές διατάξεις για τη συμμόρφωσή τους με την παρούσα οδηγία όχι αργότερα από τις 28 Οκτωβρίου 2001.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από τέτοια αναφορά κατά την επίσημη δημοσίευσή τους. Ο τρόπος της αναφοράς καθορίζεται από τα κράτη μέλη.2. Τα κράτη μέλη ανακοινώνουν στην Επιτροπή τις διατάξεις εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.Άρθρο 20 Έναρξη ισχύος Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 21 Παραλήπτες Η παρούσα οδηγία απευθύνεται στα κράτη μέλη.Λουξεμβρούργο, 13 Οκτωβρίου 1998.Για το Ευρωπαϊκό ΚοινοβούλιοΟ ΠρόεδροςJ. M GIL-ROBLESΓια το ΣυμβούλιοΟ ΠρόεδροςC. EINEM(1) EΕ C 345 της 23. 12. 1993, σ. 14 και ΕΕ C 142 της 14. 5. 1996, σ. 7.(2) ΕΕ C 388 της 31. 12. 1994, σ. 9 και ΕΕ C 110 της 2. 5. 1995, σ. 12.(3) Γνώμη του Ευρωπαϊκού Κοινοβουλίου της 12ης Οκτωβρίου 1995 (ΕΕ C 287 της 30. 10. 1995, σ. 157), κοινή θέση του Συμβουλίου της 17ης Ιουνίου 1997 (ΕΕ C 237 της 4. 8. 1997, σ. 1), απόφαση του Ευρωπαϊκού Κοινοβουλίου της 22ας Οκτωβρίου 1997 (ΕΕ C 339 της 10. 11. 1997, σ. 52). Απόφαση του Ευρωπαϊκού Κοινοβουλίου της 15ης Σεπτεμβρίου 1998. Απόφαση του Συμβουλίου της 24ης Σεπτεμβρίου 1998.Δήλωση της Επιτροπής Η Επιτροπή συμμερίζεται το μέλημα του Ευρωπαϊκού Κοινοβουλίου για την καταπολέμηση της παραποίησης/απομίμησης.Πριν από το τέλος του έτους, η Επιτροπή σκοπεύει να υποβάλει μία Πράσινη Βίβλο σχετικά με την πειρατεία και την παραποίηση/απομίμηση στην εσωτερική αγορά.Στην Πράσινη αυτή Βίβλο, η Επιτροπή θα περιλάβει την ιδέα του Κοινοβουλίου να δημιουργηθεί υποχρέωση των παραποιητών/απομιμητών να παρέχουν, στους κατόχους δικαιωμάτων για σχέδια ή υποδείγματα, πληροφορίες σχετικά με τις παράνομες πράξεις τους.Δήλωση της Επιτροπής σχετικά με το άρθρο 18 Αμέσως μετά την ημερομηνία έκδοσης της οδηγίας, και με την επιφύλαξη των διατάξεων του άρθρου 18, η Επιτροπή προτείνει να κινηθεί διαδικασία διαβούλευσης με συμμετοχή των κατασκευαστών των σύνθετων προϊόντων και των συστατικών τέτοιων προϊόντων στον τομέα των οχημάτων με κινητήρα. Σκοπός της διαβούλευσης θα είναι να καταλήξει σε εθελούσια συμφωνία μεταξύ των ενδιαφερομένων μερών, για την προστασία των σχεδίων στις περιπτώσεις που το προϊόν στο οποίο ενσωματώνεται ή εφαρμόζεται το σχέδιο ή υπόδειγμα, αποτελεί συστατικό ενός σύνθετου προϊόντος από την εμφάνιση του οποίου εξαρτάται το προστατευόμενο σχέδιο ή υπόδειγμα.Η Επιτροπή θα συντονίζει τις διαβουλεύσεις αυτές και θα ενημερώνει το Ευρωπαϊκό Κοινοβούλιο και το Συμβούλιο για την εξέλιξή τους. Τα διαβουλευόμενα μέρη θα κληθούν από την Επιτροπή να εξετάσουν ένα φάσμα δυνατών επιλογών όσον αφορά τη βάση μιας εθελούσιας συμφωνίας, συμπεριλαμβανομένου ενός συστήματος ανταμοιβής και ενός συστήματος που θα καλύπτει μια περιορισμένη περίοδο προστασίας του σχεδίου.


Avis juridique important

|

31993L0079

Οδηγία 93/79/ΕΟΚ της Επιτροπής της 21ης Σεπτεμβρίου 1993 για τον καθορισμό συμπληρωματικών μέτρων εφαρμογής σχετικά με τους καταλόγους των ποικιλιών πολλαπλασιαστικού υλικού οπωροφόρων φυτών και των ποικιλιών οπωροφόρων δένδρων που τηρούν οι προμηθευτές στο πλαίσιο της οδηγίας 92/34/ΕΟΚ του Συμβουλίου

Επίσημη Εφημερίδα αριθ. L 256 της 14/10/1993 σ. 0025 - 0031 Φινλανδική ειδική έκδοση: Κεφάλαιο 3 τόμος 53 σ. 0017  Σουηδική ειδική έκδοση: Κεφάλαιο 3 τόμος 53 σ. 0017

ΟΔΗΓΙΑ 93/79/ΕΟΚ ΤΗΣ ΕΠΙΤΡΟΠΗΣ της 21ης Σεπτεμβρίου 1993 για τον καθορισμό συμπληρωματικών μέτρων εφαρμογής σχετικά με τους καταλόγους των ποικιλιών πολλαπλασιαστικού υλικού οπωροφόρων φυτών και των ποικιλιών οπωροφόρων δένδρων που τηρούν οι  προμηθευτές στο πλαίσιο της οδηγίας 92/34/ΕΟΚ του ΣυμβουλίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία του Συμβουλίου 92/34/ΕΟΚ της 28ης Απριλίου 1992 για την εμπορία πολλαπλασιαστικού υλικού οπωροφόρων φυτών και των οπωροφόρων δένδρων που προορίζονται για την παραγωγή φρούτων (1), όπως τροποποιήθηκε από την απόφαση 93/401/ΕΟΚ της Επιτροπής  (2), και ιδίως το άρθρο 9 παράγραφος 6,  Εκτιμώντας:  ότι υπάρχει ήδη σύστημα περιγραφής των ποικιλιών σε διεθνές επίπεδο- ότι η Διεθνής Ένωση για την Προστασία των Νέων Ποικιλιών (UPOV) έχει δημιουργήσει τέτοιου είδους σύστημα- ότι είναι επιθυμητό το κοινοτικό σύστημα να βασισθεί στη διεθνή εμπειρία- ότι οι προμηθευτές των οποίων η δραστηριότητα περιορίζεται στη διάθεση στην αγορά πολλαπλασιαστικού υλικού και οπωροφόρων φυτών θα πρέπει να υπόκεινται σε λιγότερο επαχθείς απαιτήσεις- ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής για το Πολλαπλασιαστικό Υλικό Γενών και Ειδών Οπωροφόρων Δένδρων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Με την παρούσα οδηγία θεσπίζονται συμπληρωματικά μέτρα εφαρμογής σχετικά με τους καταλόγους των ποικιλιών που τηρούν οι προμηθευτές σύμφωνα με το άρθρο 9 παράγραφος 2 σημείο ii) της οδηγίας 92/34/ΕΟΚ.   Άρθρο 2  1. Οι κατάλογοι που τηρούν οι προμηθευτές περιλαμβάνουν τα ακόλουθα:  i) το όνομα της ποικιλίας μαζί με τα κοινώς γνωστά συνώνυμά της κατά περίπτωση,  ii) ενδείξεις σχετικά με τη διατήρηση της ποικιλίας και το σύστημα πολλαπλασιασμού που εφαρμόζεται,  iii) περιγραφές της ποικιλίας τουλάχιστον βάσει των χαρακτηριστικών και των εκδηλώσεών τους όπως καθορίζονται στο παράρτημα,  iv) ενδείξεις, στο μέτρο του δυνατού, για τη διάκριση της ποικιλίας από τις άλλες ποικιλίες του πλησιέστερου προς αυτήν τύπου.  2. Τα σημεία ii) και iv) της παραγράφου 1 δεν εφαρμόζονται για τους προμηθευτές των οποίων η δραστηριότητα περιορίζεται στη διάθεση στην αγορά πολλαπλασιαστικού υλικού ή οπωροφόρων δένδρων.   Άρθρο 3  1. Τα κράτη μέλη θέτουν σε ισχύ τις αναγκαίες νομοθετικές, κανονιστικές ή διοικητικές διατάξεις για να συμμορφωθούν με την παρούσα οδηγία το αργότερο μέχρι τις 30 Ιουνίου 1994. Ενημερώνουν αμέσως την Επιτροπή σχετικά.  Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.  2. Τα κράτη μέλη κοινοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 4  Η παρούσα οδηγία απευθύνεται στα κράτη μέλη.  Βρυξέλλες, 21 Σεπτεμβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 157 της 10. 6. 1992, σ. 10.  (2) ΕΕ αριθ. L 177 της 21. 7. 1993, σ. 28.      ΠΑΡΑΡΤΗΜΑ   ΧΑΡΑΚΤΗΡΙΣΤΙΚΑ ΤΩΝ ΠΟΙΚΙΛΙΩΝ ΚΑΙ ΣΤΑΔΙΑ ΕΚΔΗΛΩΣΗΣ ΤΟΥΣ  Citrus sp.  Νεαρός βλαστός: χρωματισμός του άκρου (10 έως 15 εκατοστά από το άκρο) λόγω ανθοκυανίνης ανύπαρκτος υπάρχει Καρπός: σχήμα της απόληξης (distal-end) κοίλο κόλουρο (επίπεδο) στρογγυλό ελαφρώς προεξέχον εμφανώς προεξέχον Καρπός: χρώμα επιφάνειας πράσινο πράσινο έως κίτρινο κίτρινο κίτρινο έως πορτοκαλί πορτοκαλί πορτοκαλί έως κόκκινο ροζ κόκκινο ιώδες Περίοδος ωρίμασης του καρπού υπερπρώιμη πρώιμη μέση όψιμη υπερόψιμη Corylus avellana L.  Περίοδος έκπτυξης φυλλοφόρων οφθαλμών (όταν δύο φυλλίδια εκπτύσσονται από τον οφθαλμό) υπερπρώιμη υπερπρώιμη έως πρώιμη πρώιμη πρώιμη έως μέση μέση μέση έως όψιμη όψιμη όψιμη έως υπερόψιμη υπερόψιμη Περίοδος έκπτυξης αρσενικών ανθέων υπερπρώιμη υπερπρώιμη έως πρώιμη πρώιμη πρώιμη έως μέση μέση μέση έως όψιμη όψιμη όψιμη έως υπερόψιμη υπερόψιμη Περίοδος έκπτυξης θηλυκών ανθέων υπερπρώιμη υπερπρώιμη έως πρώιμη πρώιμη πρώιμη έως μέση μέση μέση έως όψιμη όψιμη όψιμη έως υπερόψιμη υπερόψιμη Βράκτια (σέπαλα): μήκος σε σχέση με το μήκος του καρπού κοντό ίσο μακρύ Βράκτια (σέπαλα): οδόντωση ασθενής μέτρια έντονη Βράκτια (σέπαλα): πυκνότητα οδόντωσης ασθενής μέτρια έντονη Καρπός: μέγεθος πολύ μικρός μικρός μέτριος μεγάλος πολύ μεγάλος Καρπός: σχήμα σφαιρικό κωνικό ωοειδές κοντό ημικυλινδρικό μακρύ ημικυλινδρικό Περίοδος ωρίμασης υπερπρώιμη υπερπρώιμη έως πρώιμη πρώιμη πρώιμη έως μέση μέση μέση έως όψιμη όψιμη όψιμη έως υπερόψιμη υπερόψιμη Καρπός: ποσοστό ψύχας (σε βάρος) πολύ χαμηλό χαμηλό μέτριο υψηλό πολύ υψηλό Cydonia Mill.  Φυτό: τρόπος ανάπτυξης όρθιος πλάγιος οριζόντιος Έλασμα φύλλου: σχήμα ελλειψοειδές ωοειδές (με το πλατύτερο τμήμα προς τα έξω) ωοειδές στρογγυλό Καρπός: γενική άποψη σφαιρικός ωοειδής απιοειδής στενεύει στη μέση ακανόνιστος στενόμακρος Fragaria x. Ananassa duch.  Ταξιανθία: θέση σε σχέση με το φύλλωμα από κάτω στο ίδιο επίπεδο από πάνω Καρπός: μέγεθος πολύ μικρός μικρός μέτριος μεγάλος πολύ μεγάλος Καρπός: επικρατέστερο σχήμα σχήμα νεφρού πεπλατυσμένο στρογγυλό κωνικό δι-κωνικό σχεδόν κυλινδρικό σφηνοειδές ωοειδές καρδιοειδές Καρπός: χρώμα ωχροκίτρινο ανοικτό πορτοκαλί πορτοκαλί πορτοκαλοκόκκινο κόκκινο ιώδες σκούρο ιώδες Περίοδος ωρίμασης (50 % των φυτών έχουν ώριμους καρπούς) υπερπρώιμη πρώιμη μέση όψιμη υπερόψιμη Τρόπος καρποφορίας ακανόνιστη εν μέρει από κάτω προς τα πάνω από κάτω προς τα πάνω Juglans regia L.  Περίοδος έκπτυξης οφθαλμών υπερπρώιμη υπερπρώιμη έως πρώιμη πρώιμη πρώιμη έως μέση μέση μέση έως όψιμη όψιμη όψιμη έως υπερόψιμη υπερόψιμη Δέντρο: είδος ταξιανθίας του θηλυκού απλό σύνθετο Δέντρο: είδος διάταξης θηλυκών ανθοφόρων κλάδων ακαθόριστο καθορισμένο Περίοδος ωρίμασης πρώιμη πρώιμη έως μέση μέση μέση έως όψιμη όψιμη Malus Mill.  Δέντρο: ευρωστία μικρή μέτρια μεγάλη Καρπός: σχήμα σφαιροειδές σφαιροειδές κωνοειδές κοντό σφαιροειδές κωνοειδές επίπεδο πεπλατυσμένο σφαιροειδές κωνοειδές μακρύ κωνοειδές κόλουρο κωνοειδές ελλειψοειδές ελλειψοειδές κωνοειδές (ωοειδές) στενόμακρο στενόμακρο κωνοειδές στενόμακρο που στενεύει στη μέση Καρπός: απόχρωση του φλοιού πορτοκαλί κόκκινη ιώδης καφετιά Περίοδος έναρξης ανθοφορίας (10 % ανοικτά άνθη) υπερπρώιμη πρώιμη μέση όψιμη υπερόψιμη Περίοδος ωρίμασης καρπού για κατανάλωση υπερπρώιμη πρώιμη μέσηόψιμη υπερόψιμη Ποικιλίες υποκειμένων Δέντρο: ευρωστία (σε παραφυάδες) μικρή μέτρια μεγάλη Δέντρο: αριθμός βασικών βλαστών (σε παραφυάδες) πολύ λίγες λίγες μερικές πολλές πάρα πολλές Olea europaea L.  Καρπός: σχήμα επίμηκες ελλειψοειδές σφαιροειδές Καρπός: θηλή ανύπακτη υπάρχει Καρπός: σχήμα της βάσης στρογγυλό κόλουρο κοίλο Καρπός: εύρος κοιλότητας πρόσφυσης του ποδίσκου στενή μέτρια πλατιά Prunus amygdalus Batsch Περίοδος έναρξης ανθοφορίας υπερπρώιμη υπερπρώιμη έως πρώιμη πρώιμη πρώιμη έως μέση μέση μέση έως όψιμη όψιμη όψιμη έως υπερόψιμη υπερόψιμη Άνθος: χρώμα πετάλων λευκό ροζ λευκό ροζ σκούρο ροζ Περίοδος ωρίμασης υπερπρώιμη πρώιμη μέση όψιμη υπερόψιμη Ξηρός καρπός: σχήμα άκρου επίπεδο στρογγυλό μυτερό Καρπός: σχήμα στενό ελλειψοειδές ελλειψοειδές πλατύ ελλειψοειδές πολύ πλατύ ελλειψοειδές Prunus armeniaca L.  Μέγεθος καρπού μικρό μέτριο μεγάλο Καρπός: βάθος κοιλότητας πρόσφυσης του ποδίσκου αβαθής μέτρια βαθιά Καρπός: βασικό χρώμα φλοιού λευκό κρεμ έως κίτρινο ανοικτό πορτοκαλί πορτοκαλί σκούρο πορτοκαλί Καρπός: χρώμα σάρκας λευκό κρεμ ανοικτό πορτοκαλί πορτοκαλί σκούρο πορτοκαλί Περίοδος έναρξης ανθοφορίας (όταν το δέντρο παρουσιάζει μερικά πλήρως εκπτυγμένα άνθη) πρώιμη μέση όψιμη Περίοδος ωρίμασης υπερπρώιμη πρώιμη μέση όψιμη υπερόψιμη Prunus avium L. και Prunus cerasus L.  Περίοδος ανθοφορίας υπερπρώιμη πρώιμη μέση όψιμη υπερόψιμη Καρπός: μέγεθος πολύ μικρός μικρός μέτριος μεγάλος πολύ μεγάλος Καρπός: χρώμα φλοιού κίτρινο πορτοκαλοκόκκινο έντονο κόκκινο (βερμιγιόν) με ωχροκίτρινο φόντο έντονο κόκκινο (βερμιγιόν) ερυθροκάστανο μαύρο Καρπός: περίοδος ωρίμασης υπερπρώιμη πρώιμη μέση όψιμη υπερόψιμη Prunus domestica L.  Καρπός: μέγεθος (φυσιολογικά ώριμων καρπών) πολύ μικρό μικρό μέτριο μεγάλο πολύ μεγάλο Καρπός: σύνηθες σχήμα σε πλάγια όψη στρογγυλό πεπλατυσμένο στρογγυλό στενόμακρο μακρουλό Καρπός: βασικό χρώμα φλοιού (μαζί με το χνούδι του, σε φυσιολογικά ώριμο καρπό) υπόλευκο (διάφανο) πράσινο κιτρινοπράσινο κίτρινο πορτοκαλοκίτρινο κόκκινο ιώδες μπλε βιολετί Καρπός: χρώμα σάρκας (φυσιολογικά ώριμου καρπού) υπόλευκο κίτρινο κιτρινοπράσινο πράσινο πορτοκαλί κόκκινο Πυρήνας: προσκόλληση στη σάρκα (φυσιολογικά ώριμου καρπού) μη κολλημένος ελαφρώς κολλημένος κολλημένος Πυρήνας: μέγεθος σε σχέση με τον καρπό (φυσιολογικά ώριμου καρπού) μικρός μέτριος μεγάλος Εποχή ωρίμασης υπερπρώιμη πρώιμη μέση όψιμη πολύ όψιμη Prunus persica (L.) Batsch Δέντρο: τύπος κανονικό σφηνοειδές-ορθόκλαδο Ανθοφόρος βλαστός: χρωματισμός λόγω ανθοκυανίνης ανύπαρκτος υπάρχει Περίοδος έναρξης ανθοφορίας υπερπρώιμη πρώιμη μέση όψιμη υπερόψιμη Άνθος: σχήμα ροδοειδές κωδωνοειδές Πέταλο: μέγεθος πολύ μικρό μικρό μέτριο μεγάλο πολύ μεγάλο Μίσχος: αδένες ανύπαρκτος υπάρχουν Μίσχος: σχήμα αδένων στρογγυλό σχήμα νεφρού Καρπός: χνοασμός (παρουσία χνουδιού στη φλούδα) ανύπαρκτος υπάρχει Καρπός: βασικό χρώμα της σάρκας λευκό κίτρινο έως πορτοκαλοκίτρινο κόκκινο Πυρήνας: προσκόλληση στη σάρκα μη κολλημένος κολλημένος Περίοδος ωρίμασης υπερπρώιμη πρώιμη μέση όψιμη υπερόψιμη Prunus salicina L.  Καρπός: μέγεθος πολύ μικρός μικρός μέτριος μεγάλος πολύ μεγάλος Καρπός: βασικό χρώμα φλοιού υπόλευκο (διάφανο) πράσινο κιτρινοπράσινο κίτρινο πορτοκαλί έως κίτρινο κόκκινο ιώδες μπλε βιολετί σκούρο μπλε Καρπός: χρώμα σάρκας υπόλευκο κίτρινο ωχροκίτρινο έως πράσινο πράσινο πορτοκαλί κόκκινο Περίοδος ανθοφορίας υπερπρώιμη πρώιμη μέση όψιμη υπερόψιμη Περίοδος ωρίμασης υπερπρώιμη πρώιμη μέση όψιμη υπερόψιμη Pyrus communis L.  Περίοδος ανθοφορίας υπερπρώιμη πρώιμη μέση όψιμη υπερόψιμη Καρπός: μέγεθος πολύ μικρό μικρό μέτριομεγάλο πολύ μεγάλο Σχήμα καρπού σε πλάγια όψη (αν κοπεί κατά μήκος) κοίλο ευθύ κυρτό Καρπός: μήκος σε σχέση με τη μέγιστη διάμετρο πολύ κοντός κοντός μέτριος μακρουλός πολύ μακρουλός Καρπός: βασικό χρώμα του φλοιού (κατά την ωρίμαση) πράσινο κιτρινοπράσινο κίτρινο κόκκινο Καρπός: μήκος ποδίσκου κοντός μέτριος μακρύς Περίοδος ωρίμασης για συγκομιδή υπερπρώιμη πρώιμη μέση όψιμη υπερόψιμη Ribes silvestre Mert et Koch και Ribes niveum Lindl. (κόκκινο και λευκό φραγκοστάφυλο) Περίοδος ωρίμασης του καρπού υπερπρώιμη πρώιμη μέση όψιμη υπερόψιμη Τσαμπί καρπών: μήκος μαζί με τον ποδίσκο πολύ κοντό κοντό μέτριο μακρύ πολύ μακρύ Ρόγα: μέγεθος πολύ μικρή μικρή μέτρια μεγάλη πολύ μεγάλη Ρόγα: χρώμα λευκό υποκίτρινο ροζ κόκκινο Ribes uva-crispa L. (αγκαθωτό φραγκοστάφυλο ή λαγοκέρασο) Φυτό: σχήμα ωοειδές με το πλατύτερο τμήμα προς τα πάνω σφαιροειδές όρθιο ελλειψοειδές Καρπός: μέγεθος πολύ μικρός μικρός μέτριος μεγάλος πολύ μεγάλος Καρπός: σχήμα σφαιροειδές ελλειψοειδές απιοειδές Καρπός: χρώμα κίτρινο κιτρινοπράσινο κίτρινο πράσινο με λευκές αποχρώσεις πράσινο κόκκινο Περίοδος ωρίμασης του καρπού υπερπρώιμη πρώιμη μέση όψιμη υπερόψιμη Ribes nigrum L. (μαύρο φραγγοστάφυλο) Φυτό: λόγος ύψους/διαμέτρου μικρός μέσος υψηλός Καρπός: μέγεθος πολύ μικρός μικρός μέτριος μεγάλος πολύ μεγάλος Περίοδος ωρίμασης του καρπού υπερπρώιμη πρώιμη μέση όψιμη υπερόψιμη Rubus subgenus Eubatus Sect. Moriferi και Ursini (μαύρο βατόμουρο) Φυτό: τρόπος ανάπτυξης όρθιος όρθιος έως ημιπλάγιος ημιπλάγιος ημιπλάγιος έως ακανόνιστος ακανόνιστος "Κοιμώμενος" βλαστός: αγκάθια ανύπαρκτα υπάρχουν Καρπός: μέγεθος πολύ μικρός μικρός μέτριος μεγάλος πολύ μεγάλος Περίοδος έναρξης της ωρίμασης υπερπρώιμη πρώιμη μέση όψιμη υπερόψιμη Rubus idaeus L. (κόκκινο βατόμουρο ή σμέουρο ή φραμπουάζ) Φυτό: αριθμός νεαρών βλαστών πολύ λίγοι λίγοι μερικοί πολλοί πάρα πολλοί Μόνο για ποικιλίες των οποίων η κύρια καρποφορία εμφανίζεται το καλοκαίρι, στους βλαστούς του προηγούμενου έτους Κοιμώμενος βλαστός: χρώμα γκριζοκαφέ γκριζοκαφέ έως καφέ καφέ καφέ έως καφέ-ιώδες καφέ-ιώδες Καρπός: χρώμα κίτρινο αχνό κόκκινο κόκκινο σκούρο κόκκινο πορτοκαλί ιώδες μαύρο Καρπός: μέγεθος πολύ μικρός μικρός μέτριος μεγάλος πολύ μεγάλος Καρπός: σχέση μήκους/πλάτους τόσο μακρύ όσο και πλατύ πιο μακρύ παρά πλατύ πολύ πιο μακρύ παρά πλατύ Κύρια καρποφορία το καλοκαίρι, στους βλαστούς του προηγούμενου έτους το φθινόπωρο, στους βλαστούς του τρέχοντος έτους Περίοδος ωρίμασης στους βλαστούς του προηγούμενου έτους υπερπρώιμη πρώιμη μέση όψιμη υπερόψιμη